text: Vanhin ja arvostetuin näistä on vuonna 1895 aloittanut Venetsian biennaali ja laajin noin 200 paikkaan ympäristössä sijoittuva Japanin Echigo-Tsumari-triennaali Japanissa. Kasselissa, Saksassa järjestettävä documenta, São Paulon biennaali Brasiliassa, sekä Whitney biennaali New Yorkissa ovat myös vanhoja ja arvostettuja globaalin tason taidenäyttelyitä. Vuonna 1961 perustettu Ars-näyttely on suurista kansainvälisistä näyttelyistä kahdeksanneksi vanhin.


title: Luettelo suurista kansainvälisistä nykytaiteen näyttelyistä

text: Taidetapahtumat ovat suuria myös yleisömääriltään. Esimerkiksi seitsemään Ars-näyttelyyn osallistui 1961–2006 yli 850 000 katsojaa. Vuonna 2010 järjestetyssä 17. Sydney biennaalissa kävi yli puoli miljoonaa katsojaa.


text: Toistuvan näyttelyn toisiaan seuraavia osia kutsutaan editioiksi ().


title: Josetxo

text: José Romero Urtasun eli Josetxo (s. 25. helmikuuta 1977 Pamplona, Espanja) on espanjalainen jalkapalloilija, pelipaikaltaan keskuspuolustaja. Hän edustaa espanjalaista Huescaa.


title: Josetxo

text: Josetxo on kotikaupunkinsa Osasunan kasvatti. Lukuun ottamatta puolen kauden pituista lainasopimusta kaudella 1999–2000 Eibariin hän on edustanut koko uransa ajan kasvattajaseuraansa. Ensimmäisen ottelunsa maan korkeimmalla sarjatasolla Primera Divisiónissa hän pelasi 1. joulukuuta 2001 Real Madridia vastaan.


title: Josetxo

text: Josetxo pelasi kaudella 2005–2006 yhteensä 29 ottelua, kun joukkue sijoittui sarjassa neljänneksi ja pääsi näin karsimaan paikasta Mestarien liigaan. Osasuna ei selviytynyt jatkoon kolmannelta karsintakierroksella tiputtuaan vierasmaalisäännöllä saksalaiselle Hamburgille. Joukkue pääsi kuitenkin UEFA Cupiin ja selviytyi lopulta aina neljän parhaan joukkoon asti. Josetxo pelasi kilpailussa yhdeksän ottelua. Joulukuussa 2006 hän teki kolmivuotisen jatkosopimuksen pamplonalaisseuran kanssa.


title: Poliisilaitos

text: Poliisilaitos voi tarkoittaa


title: Emilia Plater

text: Emilia Plater () (13. marraskuuta 1806 - 23. joulukuuta 1831) oli yksi Puolan vuoden 1831 kapinan johtohahmoista. Hän johti liettualaisia vapaaehtoisjoukkoja, joiden menestys oli aluksi hyvä. Plater kuitenkin kuoli sairauteen joulukuun lopulla vuonna 1831. Plateria pidetään kansallissankarina sekä Puolassa että Liettuassa.


title: Emilia Plater

text: Emilia Plater syntyi Vilnassa silloisessa Venäjän keisarikunnassa, mutta hän varttui sukulaistensa omistamassa kartanossa Liivinmaalla. Emilia luki Adam Mickiewiczin runoutta ja ihaili Kreikan vapaussodan sankarihahmo Laskarina Bouboulinaa. Lisäksi hän harrasti ratsastusta ja tarkka-ammuntaa. Heinäkuun vallankumouksen puhjettua Ranskassa vuonna 1830 levottomuudet levisivät Venäjällekin. Puolan kuningaskunnassa alkoi marraskuun kansannousuksi kutsuttu kapina 29. marraskuuta 1830 ja Liettuassa 29. marraskuuta 1831. Liettuassa kapinaa oli edeltänyt Venäjän armeijan aloittama pakkovärväys, jota vastustettiin talonpoikien keskuudessa voimakkaasti. Plater kokosi ja varusti liettualaisista vapaaehtoisista sotilasjoukon, jonka kanssa hän suunnitteli ensin hyökkäävänsä Väinänlinnaa vastaan, mutta päätyikin valtaamaan Zarasain kaupungin Koillis-Liettuassa. Tämän jälkeen hän eteni Žemaitijaan, jonne päästyään hänelle myönnettiin 1. liettualaisen jalkaväkirykmentin 1. komppanian päälikkyys. Sotaonni kuitenkin kääntyi, mutta Plater halusi vielä jatkaa taistelua muiden luovuttua jo aseista. Hän kuitenkin kuoli 23. joulukuuta 1831 lähellä Liettuan ja Puolan nykyistä rajaa.


title: Emilia Plater

text: Plater haudattiin Kapčiamiestisin pikkukaupunkiin lähelle Lazdijain kaupunkia.


title: Maiden Voyage

text: ”Maiden Voyage” on Herbie Hancockin säveltämä jazzkappale vuoden 1965 albumilta "Maiden Voyage". Sillä esiintyy Hancockin kvartetti, johon kuuluvat trumpetisti Freddie Hubbard, basisti Ron Carter ja rumpali Tony Williams, sekä ylimääräisenä soittajana saksofonisti George Coleman. Kappale on yksi Hancockin tunnetuimmista sävellyksistä ja muodostunut jazzstandardiksi.


title: Maiden Voyage

text: Kappaletta käytettiin Fabergé-hajuveden mainoksessa ja alun perin sen nimi oli yksinkertaisesti ”TV Jingle”. Uuden nimen keksi Hancockin sisko. "Maiden Voyagen" kansivihkossa Hancock kertoo, että sävellys oli yritys kuvata ”neitsytmatkallaan olevan merialuksen mahtavuutta”.


title: Maiden Voyage

text: Modaalinen sävellys seuraa 32 tahdin mittaista AABA-rakennetta, jossa jokainen osio sisältää ainoastaan kaksi sointua. Jazz.com-sivuston Ted Gioia kuvaa harmoniakulkua ”neljänä pidätettynä sointuna”, kun taas nuottikirja "The Real Bookissa" sointukulku listataan neljänä molliseptimisointuna, joiden bassosävel on perussäveltä kvintin alempana. Hancock käyttää sointujen asemoinnissa runsaasti puhtaita kvartteja.


title: Espanjan ympäriajo 2010

text: Espanjan ympäriajo 2010 oli järjestyksessään 65. maantiepyöräilyn Espanjan ympäriajo. Kilpailu alkoi joukkueaika-ajolla Sevillassa 28. elokuuta ja päättyi Madridiin 19. syyskuuta.


title: Espanjan ympäriajo 2010

text: Vincenzo Nibali voitti kokonaiskilpailun alun perin 41 sekunnin erolla Ezequiel Mosqueraan, Peter Velits sijoittui kolmanneksi. Mosquera ja 11:nneksi sijoittunut joukkuetoverinsa David García Dapena jäivät kuitenkin kiinni kielletyn hydroksietyylitärkkelyliuoksen käytöstä. Molempien tulokset mitätöitiin, Mosqueran 12. syyskuuta ajetusta 15. etapista lähtien.


title: Espanjan ympäriajo 2010

text: Pistekilpailun voitti Mark Cavendish, mäkikirikilpailun David Moncoutié, yhdistelmäkilpailun Vincenzo Nibali ja joukkuekilpailun Katjuša.


title: Espanjan ympäriajo 2010

text: Kilpailussa oli mukana 16 UCI ProTour -tallia ja kuusi villillä kortilla mukaan päässyttä joukkuetta. Team RadioShack ei saanut kutsua, huolimatta ProTour-lisenssistään. Kilpailuun osallistuivat seuraavat joukkueet:


title: Espanjan ympäriajo 2010

text: Kilpailun ennakkosuosikkeihin kuuluivat muun muassa Fränk ja Andy Schleck, Vincenzo Nibali, Denis Menšov, Igor Anton, Ezequiel Mosquera, Joaquim Rodríguez, Carlos Sastre ja Roman Kreuziger.


title: Espanjan ympäriajo 2010

text: Team Sky vetäytyi kilpailusta seitsemän etapin jälkeen tallin hierojan Txema Gonzalezin kuoltua bakteeritulehdukseen.


title: Espanjan ympäriajo 2010

text: Lähde: lavuelta.com


title: Espanjan ympäriajo 2010

text:
Lähde: Cyclingnews
"Etapit 1–11 Espanjan ympäriajossa 2010""Etapit 12–21 Espanjan ympäriajossa 2010"
Lähde: Cyclingnews


title: Etapit 1–11 Espanjan ympäriajossa 2010

text: Espanjan ympäriajon 2010 etappien 1–11 tulokset:


title: Etapit 1–11 Espanjan ympäriajossa 2010

text: 28. elokuuta 2010 — Sevilla, 13 km, joukkueaika-ajo


title: Etapit 1–11 Espanjan ympäriajossa 2010

text: 29. elokuuta 2010 — Alcalá de Guadaíra – Marbella, 173,7 km


title: Etapit 1–11 Espanjan ympäriajossa 2010

text: 30. elokuuta 2010 — Marbella–Málaga, 157,3 km


title: Etapit 1–11 Espanjan ympäriajossa 2010

text: 31. elokuuta 2010 — Málaga–Jaén, 183,8 km


title: Etapit 1–11 Espanjan ympäriajossa 2010

text: 1. syyskuuta 2010 — Guadix–Lorca, 198,8 km


title: Etapit 1–11 Espanjan ympäriajossa 2010

text: 2. syyskuuta 2010 — Caravaca de la Cruz – Murcia, 151 km


title: Etapit 1–11 Espanjan ympäriajossa 2010

text: 3. syyskuuta 2010 — Murcia–Orihuela, 187,1 km


title: Etapit 1–11 Espanjan ympäriajossa 2010

text: 4. syyskuuta 2010 — Villena – Xorret del Catí, 190 km


title: Etapit 1–11 Espanjan ympäriajossa 2010

text: 5. syyskuuta 2010 — Calpe–Alcoy, 187,7 km


title: Etapit 1–11 Espanjan ympäriajossa 2010

text: 7. syyskuuta 2010 — Tarragona – Vilanova i la Geltrú, 175,7 km


title: Etapit 1–11 Espanjan ympäriajossa 2010

text: 8. syyskuuta 2010 — Vilanova i la Geltrú – Vallnord (Andorra), 208,4 km


title: Finnmark

text: Finnmark voi tarkoittaa seuraavia asioita:Norjassa


title: Finnmark

text: Ruotsissa "finnmark" eli "suomalaismaa" on tarkoittanut metsäsuomalaisten asuttamia alueita. Läheinen käsite tälle on ollut myös "finnskog" eli "suomalaismetsä". Suomalaismaita ovat esimerkiksi


title: Lakin piiri

text: Lakin piiri (, lakiksi Лакрал район, "Lakral raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 500 neliökilometriä. Asukkaita on 12 100 henkeä (vuonna 2009).


title: Lakin piiri

text: Lakin piiri sijaitsee Dagestanin keskiosan vuoristoseudulla. Se rajoittuu pohjoisessa Gunibin ja Levašin piireihin, idässä Akušan ja Kulin piireihin, etelässä Rutulin sekä lännessä Tšarodan piireihin. Alue käsittää vuorten ympäröimän Kazikumuhskoje Koisun jokilaakson.


title: Lakin piiri

text: Piiriin kuuluu 19 maalaiskuntaa: Burši, Hulisma, Huna, Hurhi, Huri, Kamahal, Kara, Karaša, Kuba, Kubra, Kulušats, Kuma, Kumuh, Kundy, Kurkli, Šara, Šovkra, Untšukatl ja Uri. Hallinnollinen keskus on Kumuhin kylä, josta on 176 kilometriä tasavallan pääkaupunkiin Mahatškalaan. Asutuskeskuksia on yhteensä 50.


title: Lakin piiri

text: Asukkaista lähes 96 % on lakeja. Suurin osa alkuperäisväestöstä on muuttanut kaupunkeihin, Dagestanin tasankoseuduille ja muualle Venäjälle.


title: Lakin piiri

text: Pääelinkeinoja ovat karjanhoito, maanviljely sekä puutarhanhoito. Taloudellinen tilanne on huono, ja suuri osa asukkaista käy ansiotöissä piirin ulkopuolella.


title: Lakin piiri

text: Paikallislehtenä ilmestyy lakinkielinen "Hjahha Barg" (”Aamunkoitto”).


title: Huhu (yhtye)

text: Huhu oli suomalainen yhtye, joka julkaisi vuonna 1989 ainoan albuminsa "Huhu".


title: Patrick Gallois

text: Patrick Gallois (s. 17. huhtikuuta 1956 Linselles, Ranska) on huilisti ja kapellimestari. Hän opiskeli Jean-Pierre Rampalin ja Maxence Larrieun johdolla Pariisin konservatoriossa. Hän toimi ensimmäisenä huilistina Lillen filharmonikoissa ja Orchestre National de Francessa, mutta päätti panostaa uraan solistina vuonna 1984.


title: Patrick Gallois

text: Vuonna 1990 Gallois perusti kamariorkesteri Académie de Paris'n. Hän on myöhemmin työskennellyt vierailevana kapellimestarina eri orkestereissa. Syyskuusta 2003 kevääseen 2012 hän on toiminut Jyväskylä Sinfonian ylikapellimestarina. Hän on myös usein tulkinnut kamarimusiikkia kokoonpanossa, johon kuuluu myös hänen kumppaninsa, sellisti Shauna Rolston.


title: Patrick Gallois

text: Gallois'n levy-yhtiönä oli vuosina 1991–2001 Deutsche Grammophon. Sittemmin hän on levyttänyt Naxokselle. Hänen ohjelmistoonsa kuuluu teoksia barokista nykyaikaan. Hän on kantaesittänyt mm. Éric Tanguyn toisen huilukonserton, Aulis Sallisen huilukonserton ja vuonna 2001 Italiassa Kai Niemisen huilukonserton. Hänelle on omistettu useita teoksia. Hänen vakio-ohjelmistoonsa lukeutuvat mainittujen teoksien lisäksi muiden muassa Krzysztof Pendereckin ja Einojuhani Rautavaaran huilukonsertot.


title: Armageddon (2002)

text: Armageddon (2002) oli showpaini pay-per-view (PPV) tapahtuma, minkä tuotti World Wrestling Entertainment. Se pidettiin 15. joulukuuta, 2002 Office Depot Centerissä Sunrisessä, Floridassa. Tapahtumassa esiintyneet painijat ovat RAW ja SmackDown! brändeistä. Tapahtuma oli kolmas jokavuotinen Armageddon. Siellä pidettiin seitsemän ottelua.


title: Armageddon (2002)

text: Pääfeudi RAW brändistä oli Shawn Michaelsin (mestari) ja Triple H:n (haastaja) välillä World Heavyweight Mestaruudesta. SummerSlamissa Shawn Michaels voitti Triple H:n brutaalisessa Unsanctioned Street Fight matsissa. Kolme kuukautta myöhemmin Survivor Seriesissä Michaels voitti Elimination Chamber matsin eliminoimalla viimeisenä Triple H:n ja Michaels julistettiin World Heavyweight Mestariksi. 25. marraskuuta RAW'ssa Shawn puolusti onnistuneesti mestaruuttaan Rob Van Damia vastaan, Triple H:n avustuksella. 2. joulukuuta RAW'ssa Triple H:sta tuli ykköshaastaja Michaelsin Maailman Mestaruuteen, voittamalla RVD:n. Seuraavan viikon RAW'ssa RAW'n General Manager Eric Bischoff ilmoitti, että HBK:n ja HHH:n välinen matsi tulisi olla "Three Stages of Hell" matsi. Hän ilmoitti myös mitkä matsit otteluun sisältää: ensimmäinen erä tulisi olla Street Fight, toinen erä tulisi olla Steel Cage, ja kolmas erä Ladder matsi.


title: Armageddon (2002)

text: Pääfeudi SmackDown! brändistä oli The Big Show'n (mestari) ja Kurt Anglen (haastaja) välillä WWE Mestaruudesta. Survivor Seriesissä The Big Show voitti Brock Lesnarin ja Show julistettiin uudeksi WWE Mestariksi. Lesnarille häviö oli hänen ensimmäinen WWE:ssä. 5. joulukuuta SmackDown!:ssa Angle voitti Edgen, Chris Benoitin ja Eddie Guerreron Fatal 4-Way matsissa ja hänestä tuli ykköshaastaja WWE Mestaruuteen Armageddonissa. Juuri kun matsi päättyi Big Show ja Paul Heyman tulivat kehään ja Show iski chokeslamin Anglelle terästuolille.


title: Desura

text: Kirjankustantamo Desuran perustivat Marko Home ja Antti Eerikäinen ajatuksenaan julkaista sellaisia suosikkikirjojaan, jotka muuten olisivat saattaneet jäädä katveeseen tai kokonaan suomentamatta. Painopistealueiksi tulivat historia, taidehistoria ja kaupunkikulttuuri. Desuran kirjat saivat kiitosta sekä kriitikoilta että lukijoilta, mutta niiden myyntimäärät jäivät liian pieniksi, jotta toiminnalle olisi saatu jatkuvuutta. Kustantamon tunnetuimpia nimikkeitä olivat mm. dvd:n sisältänyt Futuro-kirja (3 painosta), Daniil Harmsin "Ensiksikin ja toiseksi" (3 painosta) sekä Malcolm X:n elämäkerta (2 painosta). Desura julkaisi 22 teosta vuosina 1999–2005, keskittyi sen jälkeen kirjavaraston myyntiin ja lopetti aktiivisen toimintansa vuonna 2009.


title: Desura

text: Loppuvuodesta 2011 Näyttelykeskus WeeGee tilasi Desuralta Futuro-kirjan 4. painoksen. Jatkossa Desura julkaisee enää Futuro-kirjan mahdolliset lisäpainokset.


title: Desura

text:
1) Colin MacInnes: "Alkusoittoa" ("Absolute Beginners", 1959),
suomentanut Antti Nylén, Desura 1999. ISBN 952-5339-00-9


title: Desura

text: 2) Gini Sikes: "8 Ball Chicks – vuosi tyttöjengien väkivaltaisessa maailmassa" ("8 Ball Chicks – A Year in the Violent World of Girl Gangs", 1997), suomentanut Yasir Gaily, Desura 1999. ISBN 952-5339-01-7


title: Desura

text: 3) Edward Bellamy: "Vuonna 2000" ("Looking Backward 2000–1887", 1888), suomentanut Tero Valkonen, Desura 1999. ISBN 952-5339-02-5


title: Desura

text:
4) H. G. Wells: "Aikakone" ("The Time Machine", 1895),
suomentanut Tero Valkonen, Desura 2000. ISBN 952-5339-03-3


title: Desura

text: 5) Colin MacInnes: "Patakaupunki" ("City of Spades", 1957), suomentanut Antti Nylén, Desura 2000. ISBN 952-5339-04-1


title: Desura

text: 6) Rupert Thomson: "Limu" ("Soft", 1998), suomentanut Sami Viitanen, Desura 2000. ISBN 952-5339-05-X


title: Desura

text: 7) Kody Scott: "Monster. Crips-jengiläisen muistelmat" ("Monster. The Autobiography of an L.A. Gang member", 1993), suomentanut Yasir Gaily, Desura 2000. ISBN 952-5339-06-8


title: Desura

text: 8) Jason Gurney: "Ristiretki Espanjassa" ("Crusade in Spain", 1974), suomentanut Marko Home, Desura 2000. ISBN 952-5339-07-6


title: Desura

text: 9) Malcolm X & Alex Haley: "Malcolm X" ("The Autobiography of Malcolm X as Told to Alex Haley", 1965), suomentanut Kimmo Heikkinen, Desura 2001. ISBN 952-5339-08-4


title: Desura

text: 10) H. G. Wells: "Kun nukkuja herää" ("When the Sleeper Wakes", 1899), suomentanut Tero Valkonen, Desura 2001. ISBN 952-5339-09-2


title: Desura

text: 11) Charles Baudelaire: "Modernin elämän maalari ja muita kirjoituksia", suomentanut ja selityksin varustanut Antti Nylén, Desura 2001. ISBN 952-5339-10-6


title: Desura

text: 12) Phoebe Hoban: "Basquiat" ("Basquiat – A Quick Killing in Art", 1998), suomentanut Paula Korhonen, Desura 2001. ISBN 952-5339-11-4


title: Desura

text: 13) David Treuer: "Hiawatha" ("The Hiawatha", 1999), suomentanut Juhana Rossi, Desura 2001. ISBN 952-5339-12-2


title: Desura

text: 14) Marko Home & Mika Taanila (toim.): "Futuro. Tomorrow’s House from Yesterday. Tulevaisuuden talo menneisyydestä", Desura 2002. ISBN 952-5339-13-0


title: Desura

text: 15) Daniil Harms: "Ensiksikin ja toiseksi", suomentanut Katja Losowitch, Desura 2002. ISBN 952-5339-14-9


title: Desura

text: 16) Eric Miles Williamson: "Tunkiolla" ("East Bay Grease", 1999), suomentanut Antti Eerikäinen, Desura 2002. ISBN 952-5339-15-7


title: Desura

text: 17) Gustave Flaubert: "Bouvard et Pécuchet" (1881, suomentanut ja selityksin varustanut Antti Nylén, Desura 2003. ISBN 952-5339-16-5


title: Desura

text: 18) John Fante: "Tomu tietää" ("Ask the Dust", 1939), suomentanut Juhana Rossi, Desura 2003. ISBN 952-5339-17-3


title: Desura

text: 19) Hubert Selby Jr: "Odotus" ("Waiting Period", 2002), suomentanut Antti Eerikäinen, Desura 2003. ISBN 952-5339-18-1


title: Desura

text: 20) Robert Stone: "Epäonnen soturit" ("Dog Soldier", 1974), suomentanut Yasir Gaily, Desura 2004. ISBN 952-5339-21-1


title: Desura

text: 21) Nelson Algren: "Kultainen käsi" ("The Man with the Golden Arm", 1949), suomentanut Antti Eerikäinen, Desura 2004. ISBN 952-5339-20-3


title: Desura

text: 22) J.–K. Huysmans: "Vastahankaan" ("A rebours", 1884), suomentanut ja selityksin varustanut Antti Nylén, Desura 2005. ISBN 952-5339-19-X


title: Desura

text: Kirjankustatantamo Desuran (arkistoidut) kotisivut: https://web.archive.org/web/20090302233617/http://desura.fi/


title: Desura

text: "Hyvävainuisille humanisteille kustantamisesta tuli elämäntapa. Kirjankustantaminen on uudelle polvella kulttuurityötä, ei bisnestä", Helsingin Sanomat 12.6.2001


title: Antonio Cifra

text: Antonio Cifra (1584–1629) oli italialainen säveltäjä. Hän opiskeli Giovanni Maria Naninon johdolla ja aloitti uransa kuoropoikana. Hän eteni musiikilliseksi johtajaksi Roomassa, ja vuonna 1609 hänestä tuli Loreton Santa Casan "maestro di cappella". Tässä virassa hän toimi suurimman osan loppuiästään. Vuosina 1623–1626 hän oli maestrona San Giovanni in Lateranossa, Roomassa.


title: Antonio Cifra

text: Cifran tuotantoon lukeutuu mm. kahdeksan kirjaa concertato-motetteja, kaksi kirjaa messuja ja kuusi kirjaa madrigaaleja. Cifra oli varhaisen seicenton roomalaisen koulukunnan suosituimpia ja tuotteliaimpia edustajia.


title: Antonio Cifra

text: Cifran tuotannossa on kuultavissa muun muassa Giovanni Pierluigi da Palestrinan vaikutus (messut), mutta Cifraan vaikutti myös Carlo Gesualdon äärimmäinen kromatiikka. Yhden kirjan madrigaalit ("Madrigali concertati libro quinto", 1621) vaikuttavat Gesualdon tyylistä tietoisesti jäljitellyiltä; Cifra jopa käytti madrigaaleissa kahdeksaatoista Gesualdon omaa tekstiä.


title: Lance Ward

text: Lance Ward (s. 2. kesäkuuta 1978 Lloydminster, Alberta, Kanada) on kanadalainen jääkiekkopuolustaja, joka pelasi kaudella 2010–2011 Ruotsin Elitserienin HV71:ssä. Isokokoinen Ward on taklaa kovaa ja osaa tarvittaessa myös tapella. Hän on aiemmin pelannut yhteensä 209 NHL:n runkosarjaottelua tehoin 4+12=16 ja kerännyt niissä 391 jäähyminuuttia.


title: Lance Ward

text: Ward aloitti jääkiekon kotikaupungissaan Lloydminsterissä ja pelasi siellä Albertan paikallisia juniorisarjoja, kunnes hän siirtyi kaudeksi 1994–1995 WHL-joukkue Red Deer Rebelsiin. Ward pelasi ensimmäisellä kaudellaan 28 ottelua ilman tehopisteitä, mutta seuraava kausi 1995–1996 toi 72 ottelussa tehot 4+13=17. New Jersey Devils varasi hänet koko varaustilaisuuden kymmenentenä pelaajana kesällä .


title: Lance Ward

text: Ward jatkoi varauksen jälkeen vielä kaksi seuraavaa kautta Rebelsissä ja hän teki parhaillaan tehot 5+34=39 kaudella 1996–1997. Yhteensä Ward keräsi neljän WHL-kauden aikana pudotuspelit mukaan lukien peräti 680 jäähyminuuttia. Hän ei kuitenkaan tehnyt sopimusta New Jersey Devilsin kanssa, joten Florida Panthers varasi hänet uudelleen NHL:ään kolmannella kierroksella ja 63. pelaajana kesällä .


title: Lance Ward

text: Kaudeksi 1998–1999 Ward siirtyi Florida Panthersin organisaatioon. Hän pelasi ensimmäisen sopimuskautensa aikana ECHL-joukkue Miami Matadorsin, IHL-joukkue Fort Wayne Kometsin ja AHL-joukkue Beast of New Havenin välillä. Suurimman osan kaudestaan Ward pelasi New Havenissa, jossa hän teki 43 ottelussa tehot 2+5=7.


title: Lance Ward

text: Kauden 1999–2000 Ward pelasi kokonaan AHL:n Louisville Panthersissa, ja kaudella 2000–2001 hän teki NHL-debyyttinsä. Ward pelasi 30 ottelua tehoin 0+2=2. Hän pelasi kauden 2001–2002 kokonaan NHL:ssä ja teki 68 ottelussa tehot 1+4=5. Jäähyminuutteja tuli 131, joka on Wardille yhden kauden ennätys NHL:ssä. Tammikuussa 2003 hänet kaupattiin Sandis Ozoliņšin kanssa Mighty Ducks of Anaheimiin vaihdossa Pavel Trnkaan, Matt Culleniin ja neljännen kierroksen varausvuoroon. Yhteensä Ward teki kauden aikana 65 ottelussa tehot 3+2=5. Hän teki heinäkuussa 2003 kaksivuotisen jatkosopimuksen Mighty Ducksin kanssa.


title: Lance Ward

text: Ward oli kokonaan pelaamatta . Hän teki kesäkuussa 2005 vapaana agenttina sopimuksen Ottawa Senatorsin kanssa, mutta koko kausi 2005–2006 kului sen farmijoukkueessa Binghamton Senatorsissa. Ward keräsi 278 jäähyminuuttia, ja sijoittui AHL:n jäähypörssissä seitsemänneksi.


title: Lance Ward

text: Ward siirtyi kaudeksi 2006–2007 Ruotsiin ja Elitserien-joukkue HV71:een yksivuotisella sopimuksella. Ensimmäinen kausi toi 50 ottelussa tehot 6+4=10 ja 273 jäähyminuuttia, ja Ward voitti Elitserienin jäähypörssin. Lukema on Elitserienin kaikkien aikojen yhden kauden ennätys. Hän jatkoi sopimustaan vuodella kesäkuussa 2007 ja voitti 212 minuutillaan jäähypörssin toisen kerran peräkkäin kaudella 2007–2008. Jäähymäärä on Elitserienin kaikkien aikojen kolmanneksi eniten yhdessä kaudessa. Ward voitti keväällä 2008 Ruotsin-mestaruuden ja hän oli 66 minuutillaan myös Elitserienin pudotuspelien jäähypörssin voittaja.


title: Lance Ward

text: Ward pelasi kauden 2008–2009 Saksassa, DEL-joukkue Frankfurt Lionsin riveissä. Hän palasi kaudeksi 2009–2010 HV71:een. Ward teki joukkueen kanssa kaksivuotisen sopimuksen jo tammikuussa 2009. Hän voitti keväällä 2010 Ruotsin-mestaruuden. Kausi 2010–2011 jäi Wardilla kuitenkin vain 11 ottelun mittaiseksi loukkaantumisen takia.


title: Kumtorkalan piiri

text: Kumtorkalan piiri () on kunnallinen itsehallintoalue Dagestanissa Venäjällä. Vuonna 1993 perustetun piirin pinta-ala on 1256 neliökilometriä. Asukkaita on 23 300 henkeä (vuonna 2009).


title: Kumtorkalan piiri

text: Kumtorkalan piiri sijaitsee Dagestanin keskiosan tasankoseudulla. Pohjoisessa se rajoittuu Babajurtin piiriin, idässä Kaspianmereen ja Mahatškalan kaupunkiin, etelässä Buinakskin piiriin sekä lännessä Kiziljurtin piiriiin.


title: Kumtorkalan piiri

text: Piiriin kuuluu Tjuben kaupunkimainen taajama (kaupunkikunta) sekä 6 maalaiskuntaa: Adžidada, Almalo, Korkmaskala, Šamhal-Jangi-Jurt, Temirgoje ja Utškent. Hallinnollinen keskus on Korkmaskalan kylä, josta on 12 kilometriä tasavallan pääkaupunkiin Mahatškalaan. Asutuskeskuksia on yhteensä 8.


title: Kumtorkalan piiri

text: Asukkaista 66,8 % on kumykkeja, 23,4 % avaareja, 7,5 % dargeja ja 0,6 % lakeja. Kaupunkiväestön osuus on 28,2 % (vuonna 2009).


title: Kumtorkalan piiri

text: Seudun pääelinkeinoja ovat maanviljely ja karjanhoito. Tjubessa toimii teräsbetonirakennetehdas ja mylly.


title: Kumtorkalan piiri

text: Kulttuurilaitoksia ovat kolme taidekoulua, piirin kulttuuri- ja vapaa-ajankeskus, kirjastolaitos sekä kylien kulttuuri- ja kerhotalot. Paikallislehtenä ilmestyy kumykin- ja venäjänkielinen "Sarihum".


title: Kumtorkalan piiri

text: Piirin alueella sijaitsee Sarihumin luonnonsuojelualue.


title: Suomi–Ruotsi-maaottelu 2010

text: Suomi–Ruotsi-maaottelu 2010 järjestettiin 27. – 28. elokuuta Helsingin olympiastadionilla. Kilpailussa Suomi voitti miesten ottelun pistein 214–195 ja Ruotsi naisten ottelun pistein 226–182. Suomi oli parempi molemmissa nuorten maaotteluissa, kun poikien maaottelu päättyi Suomen hyväksi 106–88 ja tyttöjen ottelu 119–82. Kävelymaaottelu päättyi tasapisteisiin 22–22, mutta Ruotsi määrättiin voittajaksi, sillä se sai lajivoiton sekä miehissä että naisissa.


title: Suomi–Ruotsi-maaottelu 2010

text: Tuloksissa Suomen pisteet on mainittu ensin.


title: Marjo Vilhola

text: Marjo Vilhola (s. 5. lokakuuta 1968) on suomalainen judon EM-mitalisti.


title: Marjo Vilhola

text: Vilhola sai Helsingin EM-kilpailuissa 1989 pronssia 48 kg:n sarjassa. Hän sijoittui toiseksi British Openin 52 kg:n painoluokassa 1993 ja voitti saman sarjan Pohjoismaiden mestaruuden 1997.


title: Marjo Vilhola

text: Vilhola edusti seuratasolla Imatan Sukoshia. Hän voitti Suomen-mestaruuden 48 kg:n sarjassa 1990 sekä 52-kiloisissa 1992 ja 1997. SM-hopeaa hän saavutti 48 kg:n painoluokassa 1989 ja 1991 sekä 52-kiloisissa 1988, 1993 ja 1994. SM-pronssia hän sai 48 kg:n sarjassa 1987.


title: Tennis kesäolympialaisissa 1968

text: Tennis järjestettiin vuoden 1968 kesäolympialaisissa näytöslajina. Tenniksessä pidettiin kaksi turnausta, näytös- ja esittelyturnaus, joissa kummassakin oli viisi tapahtumaa. Näytösturnaus pidettiin 14. – 20. lokakuuta, ja esittelyturnaus 28. lokakuuta – 1. marraskuuta. Ottelut pelattiin Guadalajarassa, Meksikossa. Tämä oli ensimmäinen kerta kun tennis oli olympialaisissa näytöslajina. Tosin tennis oli ollut virallisena lajina jo vuosina 1896–1924. Esittelyturnauksissa kolmas sija jaettiin kahden pelaajan tai joukkueen kesken.


title: Jeremy Dehner

text: Jeremy Dehner (s. 25. huhtikuuta 1987 Madison, Wisconsin, Yhdysvallat) on yhdysvaltalainen jääkiekkopuolustaja, joka edustaa DEL-joukkue Grizzlys Wolfsburgia.


title: Jeremy Dehner

text: Dehner pelasi vuodet 2004–2006 USHL-joukkue Green Bay Gamblersissa. Hän oli siellä toisella kaudellaan 2005–2006 joukkueen tehokkain puolustaja tehoilla 8+31=39 ja valittiin kauden päätteeksi joukkueen parhaaksi pelaajaksi. Vuodet 2006–2010 Dehner vietti Massachusetts-Lowellin yliopistojoukkueessa. Hän teki siellä parhaillaan 26 pistettä kaudella 2008–2009, mutta kaudella 2009–2010 Dehner valittiin Hockey Eastin toiseen tähdistökentälliseen. Hän toimi joukkueensa varakapteenina.


title: Jeremy Dehner

text: Maaliskuussa 2010 Dehner siirtyi NCAA:sta try-outille AHL-joukkue Norfolk Admiralsin riveihin. Hän teki siellä kahdeksassa ottelussa yhden syöttöpisteen. Dehner siirtyi heinäkuussa 2010 try-outille SM-liigajoukkue Jokereihin noin kolmeksi viikoksi. Hän lunasti itselleen pelipaikan joukkueesta ja teki Jokereiden kanssa vuoden mittaisen sopimuksen elokuussa 2010. Dehnerin ensimmäinen kausi ammattilaisena toi kaudella 2010–2011 kaikissa 60 runkosarjaottelussa tehot 4+21=25, joilla hän oli Jokereiden tehokkain puolustaja.


title: Jeremy Dehner

text: Tammikuussa 2011 Dehner teki kaksivuotisen jatkosopimuksen Jokereiden kanssa. Hän pelasi kaudella 2011–2012 taas kaikki runkosarjan 60 ottelua ja voitti joukkueen sisäisen tehopörssin lukemalla +15. Dehner voitti SM-pronssia keväällä 2012. Hän pelasi Jokereissa kauden 2010–2011 ensimmäisestä runkosarjaottelusta lähtien kaikkiaan 171 runkosarjaottelua putkeen. Dehneriltä jäi välistä vain kevään 2012 pronssiottelu. 13. helmikuuta 2013 hän joutui lopulta hetkeksi sivuun käsivamman takia. Joulukuussa 2012 Dehner jatkoi sopimustaan taas kahdella vuodella kevääseen 2015 saakka.


title: Jeremy Dehner

text: Dehner ei pelannut KHL:ään siirtyneissä Jokereissa enää viimeistä sopimuskauttaan, vaan hän teki huhtikuussa 2014 vuoden mittaisen sopimuksen Itävallan Erste Bank Eishockey Ligassa pelaavan EC Salzburgin kanssa. Kesäkuussa hänen kerrottiin siirtyvän kuitenkin toiseen Red Bullin nimikkoseuraan, Saksan DEL-liigan EHC Müncheniin. Maaliskuussa 2015 Dehner teki vuoden mittaisen jatkosopimuksen joukkueen kanssa.


title: Jeremy Dehner

text: Dehner edusti Yhdysvaltoja Deutschland Cupissa vuosina 2011 ja 2013 voittaen jälkimmäisestä turnauksesta kultaa. Hän on ollut mukana myös Yhdysvaltain ikäkausimaajoukkueiden toiminnassa.


title: Jeremy Dehner

text: Yli 1100 NHL-ottelua pelannut Gary Suter sekä olympiakultaa Lake Placidissa 1980 voittanut, jo edesmennyt Bob Suter ovat Dehnerin enoja. Hänen serkkunsa on Minnesota Wildin puolustaja Ryan Suter.


title: Siniminla

text: Siniminla ("Siva cyanouroptera") on Etelä-, Kaakkois- ja Itä-Aasiassa tavattava pyrstötimaleihin kuuluva varpuslintu.


title: Siniminla

text: Kooltaan siniminla on 14–16 cm. Selästään laji on väritykseltään harmahtavan ruskea. Päälaki on sininen ja siinä on mustia raitoja. Linnun siivet ovat väriltään siniset. Sinisen värin tummuus vaihtelee alalajeittain. Siniminlan pitkä pyrstö on päästään suora ja väriltään tumman sininen. Lajin vatsa on vaalean ruskehtava. Koiras- ja naarasyksilöt muistuttavat toisiaan ulkonäöltään.


title: Siniminla

text: Siniminlan levinneisyysalue ulottuu Intiasta itään päin Kaakkois-Aasian maihin ja Kiinaan. Lajin elinympäristöä ovat ainavihannat lehtimetsät, mäntymetsät, sekametsät ja bambuviidakot. Siniminlan elinympäristöt sijaitsevat yleensä 250–3 000 metrin korkeudella merenpinnasta.


title: Siniminla

text: Siniminlat liikkuvat 5–15 yksilön ryhminä ja mukana on yleensä myös muita timaleita ja sieppoja. Linnun ravinto koostuu hyönteisistä, marjoista ja siemenistä. Lajin pesimäkausi kestää maaliskuusta elokuulle ja pesä sijaitsee matalalla hyvin suojattuna. Naarassiniminla munii kahdesta viiteen munaa.


title: Heisiangervot

text: Heisiangervot ("Physocarpus") on ruusukasvisuku ("Rosaceae"), jossa on noin kymmenen lajia. Suurin osa lajeista on kotoisin Pohjois-Amerikasta, yksi Aasian koillisosista.


title: Heisiangervot

text: Ne ovat 1–3 metriä korkeita pensaita, joiden nimi tulee lehtien heisimäisestä muodosta. Kukat ovat valkoisia ja sijaitsevat terttumaisissa kukinnoissa.


title: 37 Fides

text: 37 Fides (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1855. Pikkuplaneetta sai nimensä roomalaisen mytologian Fides-jumalattaren mukaan. Koska Fidesin läpimitta on noin 108 kilometriä, se on päävyöhykkeen asteroidiksi melko suuri. Fides pyörähtää akselinsa ympäri noin 7,33 tunnissa.


title: 37 Fides

text: Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850-1860-luvulla. Vuonna 1851 J. F. Encke oli keksinyt ruveta merkitsemään asteroideja niiden vanhojen symbolien sijasta ympyröidyillä numeroilla, mutta siitäkin huolimatta Fidesille ja muutamille muille vuoden 1851 jälkeen löydetyille asteroideille (esim. Bellona) luotiin omat symbolit.


title: Hirsalan piiritystilanne

text: Hirsalan piiritystilanne tapahtui vuonna 1994 Kirkkonummella, kun 27-vuotias Jorma Huohvanainen uhkaili väkivaltaisesti poliisiksi luulemaansa taksikuskia aseella ja linnoittautui sen jälkeen vuokrahuvilaansa. Piiritys kesti yli kaksi vuorokautta. Tänä aikana hän muun muassa sytytti tulipalon ja pakotti rajavartiolaitoksen helikopterin pakkolaskuun ampumalla sitä pohjaan. Mies kuoli, kun kaksi Karhu-ryhmän konstaapelia ampui miestä haulikolla päähän. Vuonna 2007 Euroopan ihmisoikeustuomioistuin katsoi, että poliisin aseenkäyttö oli välttämätöntä.


title: Liberiankahvi

text: Liberiankahvi ("Coffea liberica") on lähtöisin Liberiasta, Länsi-Afrikasta. Itse puu voi kasvaa noin yhdeksän metriseksi, jonka marjat on suurempia kuin mm. arabiankahvissa. Tämä kahvilaji tuotiin Indonesiaan 1800-luvun lopulla korvaamaan ruostetaudin tappamat arabiankahvipensaat.


title: Liberiankahvi

text: Libericaa löytyy vielä Keski- ja Itä-Jaavalta.


title: 35 Leukothea

text: 35 Leukothea (symboli: ) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi R. Luther vuonna 1855. Pikkuplaneetta sai nimensä kreikkalaisen mytologian Leukothea-jumalattaren mukaan. Leukothea on kooltaan melko suuri, sillä sen läpimitta on noin 103 kilometriä. Pikkuplaneetta pyörähtää akselinsa ympäri noin 31,89 tunnissa.


title: 35 Leukothea

text: Asteroideja oli aluksi pidetty planeettoina, mutta kun yhä uusia rupesi löytymään nopeasti lisää vuodesta 1845 (Astraea löydettiin kyseisenä vuonna) lähtien, niin ne menettivät asemansa 1850–1860-luvulla. Vuonna 1851 J. F. Encke oli keksinyt ruveta merkitsemään asteroideja niiden vanhojen syblolien sijasta ympyröidyillä numeroilla, mutta siitäkin huolimatta Leukothealle ja muutamille muille vuoden 1851 jälkeen löydetyille asteroideille (esim. Bellona) luotiin omat symbolit. Leukothean symboli esittää entisaikaista majakkaa.


title: Kurahin piiri

text: Kurahin piiri (, lezgiksi Кьурагь район, "Kurag raion") on kunnallinen itsehallintoalue Dagestanissa Venäjällä. Vuonna 1929 perustetun piirin pinta-ala on 698 neliökilometriä. Asukkaita on 15 000 henkeä (vuonna 2009).


title: Kurahin piiri

text: Kurahin piiri sijaitsee Dagestanin eteläosan vuoristoseudulla. Pohjoisessa se rajoittuu Agulin, koillisessa Hivin, idässä Suleiman Stalskin, etelässä Magaramkentin sekä lännessä Ahtyn ja Rutulin piireihin. Osa kylistä on kauempana Kaspianmeren rannalla.


title: Kurahin piiri

text: Piiriin kuuluu 11 maalaiskuntaa: Ašar, Gelhen, Hpjuk, Ikra, Kabir, Kotšhjur, Kurah, Kutul, Šimihjur, Štul ja Usug. Hallinnollinen keskus on Kurahin kylä. Asutuskeskuksia on yhteensä 28.


title: Kurahin piiri

text: Asukkaista 98,7 % on lezgejä. Muutamissa kylissä puhutaan lezgin sukukieltä agulia.


title: Kurahin piiri

text: Seudun pääelinkeinoja ovat karjanhoito ja maanviljely.


title: Kurahin piiri

text: Kulttuurilaitoksia ovat taidekoulu, piirikeskuksen ja kylien kulttuuritalot, kirjastolaitos ja kotiseutumuseo. Paikallislehtenä ilmestyy lezginkielinen "Dagdin bulah" (”Vuoristolähde”).


title: Kurahin piiri

text: Nähtävyyksiin kuuluvat Kurahjoen vesiputoukset, vuoristojärvet, kivennäisvesilähteet, vanhat moskeijat, mausoleumit ja puolustustornit.


title: Abbey Road Studios

text: Abbey Road Studios on äänitysstudio, joka sijaitsee Abbey Roadilla Lontoossa ja jonka omistaa levy-yhtiö EMI.


title: Abbey Road Studios

text: Studio perustettiin vuonna 1931 nimellä EMI Recording Studio, ja ennen sotia siellä levyttivät Herbert von Karajan, Fred Astaire ja Glenn Miller. Ensimmäinen siellä levyttänyt popmuusikko oli Cliff Richard. George Martin, josta tuli The Beatlesin tuottaja, alkoi käyttää studiota 1950-luvulla, ja lähes kaikki Beatlesin levyt äänitettiin siellä. "Abbey Road" -albumin kansikuvassa yhtyeen jäsenet kävelevät studion läheisen suojatien yli. Sen jälkeen monet muut yhtyeet ovat käyttäneet studiota, kuten Pink Floyd, Radiohead ja Blur.


title: Abbey Road Studios

text: Nykyään studion tuloista suuri osa tulee elokuvamusiikista. Se on yksi harvoista studioista, joihin mahtuu kokonainen sinfoniaorkesteri. Esimerkiksi "Kadonneen aarteen metsästäjät", "Taru sormusten herrasta" ja "Harry Potter" -elokuvat on äänitetty Abbey Roadilla.


title: Abbey Road Studios

text: Vuonna 2010 EMI suunnitteli studion myymistä velkojensa peittämiseksi, ja uusi omistaja olisi voinut purkaa sen. Britannian hallitus julisti kuitenkin studion suojelukohteeksi.


title: 333 Badenia

text: 333 Badenia on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1892. Pikkuplaneetta sai nimensä Lounais-Saksassa sijaitsevan alueen mukaan. Ennen nimeämistään kohde tunnettiin tunnuksella 1892 A. Badenian läpimitta on noin 78 kilometriä ja se pyörähtää akselinsa ympäri noin 8,19 tunnissa.


title: Abbey Road

text: Abbey Road voi tarkoittaa seuraavia:


title: Aiguille du Midi

text: Aiguille du Midi on Grajisilla Alpeilla, Ranskassa sijaitseva 3 842 metriä korkea vuorenhuippu.


title: Delilah

text: Delilah voi tarkoittaa seuraavia:


title: Aiguille du Plan

text: Aiguille du Plan on Grajisilla Alpeilla, Ranskassa sijaitseva 3 673 metriä korkea vuorenhuippu. Se on osa Aiguilles de Chamonixin vuoriryhmää.


title: Aiguille du Grépon

text: Aiguille du Grépon on Grajisilla Alpeilla, Ranskassa sijaitseva 3 482 metriä korkea vuorenhuippu. Se on osa Aiguilles de Chamonixin vuoriryhmää.


title: Aiguille du Grépon

text: Albert F. Mummery, Alexander Burgener ja Benedikt Venetz valloittivat vuoren vuonna 1881. Reitin vaikeusasteeksi arvioitiin IV.


title: Aiguille de Blaitière

text: Aiguille de Blaitière on Grajisilla Alpeilla, Ranskassa sijaitseva 3 522 metriä korkea vuorenhuippu. Se on osa Aiguilles de Chamonixin vuoriryhmää.


title: Aiguille des Grands Charmoz

text: Aiguille des Grands Charmoz on Grajisilla Alpeilla, Ranskassa sijaitseva 3 445 metriä korkea vuorenhuippu. Se on osa Aiguilles de Chamonixin vuoriryhmää.


title: 94 Aurora

text: 94 Aurora on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna 1867. Pikkuplaneetta sai nimensä kreikkalaisen mytologian Eos-jumalattaren latinalaisen nimen mukaan. Aurora on melko suuri päävyöhykkeen kohde, sillä sen läpimitta on noin 205 kilometriä. Pikkuplaneetan pyörähdysajan eli vuorokauden pituus on noin 7,22 tuntia.


title: Tennis kesäolympialaisissa 1984

text: Tennis järjestettiin vuoden 1984 kesäolympialaisissa näytöslajina. Ottelut pelattiin Los Angeles Tennis Centerssä, Yhdysvalloissa. Tapahtumia oli kaksi, miesten ja naisten kaksinpeli. Osanottajia oli yhteensä 64, kummasakin tapahtumassa 32. Vain alle 20-vuotiaat saivat osallistua näytösturnaukseen.


title: Peter Harrison

text: Peter Harrison on tieteen ja uskonnon Andreas Idreos -professori ja Ian Ramsey -keskuksen johtaja Oxfordin yliopistossa.


title: Peter Harrison

text: Peter Harrison opiskeli luonnontiedettä, uskontoa ja filosofiaa Queenslandin ja Yalen yliopistoissa. Hän toimi monia vuosia historian ja filosofian professorina Australiassa, kunnes hänet valittiin nykyiseen virkaansa Oxfordin yliopistossa vuonna 2007. Oxfordissa hän on jäsen sekä teologian että historian tiedekunnassa. Harrisonin kirjoitukset käsittelevät modernia älyllistä historiaa erityisesti kiinnittäen huomiota tieteen ja uskonnon suhteisiin.


title: Venäjän halki 30 päivässä

text: Venäjän halki 30 päivässä on Ville Haapasalon luotsaama kahdeksanosainen matkailuohjelma. Sarja kuvattiin Venäjällä toukokuussa 2009 ja esitettiin 13. elokuuta 2010 alkaen Yle Teema -kanavalla. Ohjelman tuotti Aito Media-yhtiö.


title: Venäjän halki 30 päivässä

text: Ohjelmassa tutustutaan tavallisten venäläisten arkeen. Haapasalo kulki junalla pitkin Siperian rataa ja pysähtyi jokaisessa jaksossa yhteen reitin varrella olevaan kaupunkiin. Haapasalo kävi seuraavissa kaupungeissa: Moskova, Nižni Novgorod, Jekaterinburg, Novosibirsk, Irkutsk ja Baikaljärvi, Ulan-Ude, Habarovsk ja Vladivostok.


title: Venäjän halki 30 päivässä

text: Oheinen kartta esittää ne Siperian radan paikkakunnat, joilla ohjelmasarjassa pysähdytään.


title: Russell Westbrook

text: Russell Westbrook III (s. 12. marraskuuta 1988 Long Beach, Kalifornia) on yhdysvaltalainen koripalloilija, pelipaikaltaan takamies. Hän edustaa NBA-seura Oklahoma City Thunderia.


title: Russell Westbrook

text: Seattle SuperSonics, joka sittemmin muutti Oklahoma Cityyn ja vaihtoi nimeä, varasi Westbrookin neljäntenä pelaajana. Hänet valittiin NBA-kaudella 2008–2009 läntisen konferenssin kuukauden tulokkaaksi joulukuussa ja helmikuussa. Hänen ensimmäisen kautensa huippuhetkiä oli 34 tehtyä pistettä ottelussa Sacramento Kingsiä vastaan helmikuussa. Maaliskuussa hän teki tripla-tuplan (17 pistettä, 10 levypalloa ja 10 syöttöä) Sonics/Thunder-seuran kaikkien aikojen kolmantena tulokkaana Art Harrisin (kaudella 1968–1969) ja Gary Paytonin (kaudella 1990–1991) jälkeen sekä ensimmäisenä tulokkaana sitten kauden 2005–2006 ja Chris Paulin. Westbrook sijoittui neljänneksi ja hänet nimettiin kauden tulokasviisikkoon. Kaudella 2009–2010 Westbrook paransi edelleen otteitaan. Hän pelasi 82 runkosarjaottelussa keskimäärin ottelua kohden 34,3 minuuttia, teki 16,1 pistettä ja antoi 8,0 syöttöä. Pudotuspeleissä Oklahoma City ei päässyt ensimmäistä kierrosta pidemmälle.


title: Russell Westbrook

text: 4. maaliskuuta 2015 Westbrook teki ensimmäisenä pelaajana Michael Jordanin ja vuoden 1989 jälkeen tripla-tuplan neljässä peräkkäisessä ottelussa ja kaksi peräkkäistä tripla-tuplaa vähintään 40 tehdyllä pisteellä. Samassa ottelussa syntyi myös hänen henkilökohtainen piste-ennätyksensä 49 pistettä.


title: Russell Westbrook

text: Kaudella 2016–2017 Westbrook sivuutti Oscar Robertsonin tripla-tuplaennätyksen tehden niitä 42. Samalla hänestä tuli Robertsonin kanssa ainoa pelaaja, joka on tehnyt koko kauden keskiarvotilastossa tripla-tuplan.


title: Russell Westbrook

text: Westbrook voitti Yhdysvaltain maajoukkueessa maailmanmestaruuden vuonna 2010 ja olympiakultaa vuonna 2012.


title: Braunschweig-luokan korvetti

text: Braunschweig-luokka eli K-130 tyypin korvetit on Saksan laivaston viiden aluksen muodostama korvettiluokka. Alusten astuessa palvelukseen vuodesta 2007 alkaen ne korvaavat vanhat jo käytöstä poistetut ohjusveneet sekä täydentävät tyypin 143A Gepard-luokan veneitä rannikkopuolustuksen tukena.


title: Braunschweig-luokan korvetti

text: Aluksissa on käytetty modernia häiveteknologiaa tutka- ja lämpöheijastuksen vähentämiseksi. Perinteisestä poikkeavaa on myös kahden miehittämättömän helikopterin käyttö lentotiedusteluun. Aluksen hangaari on liian pieni täysikokoiselle helikopterille, mutta ne voivat silti laskeutua aluksen helikopterikannelle. Luokan meritorjunta-aseiksi kaavailtiin Polyphem-ohjuksia, mutta kyseinen aseprojekti peruttiin vuonna 2003. Niiden korvaajaksi valittiin ruotsalaisvalmisteiset RBS15-meritorjuntaohjukset. Alusten aseistusta täydentävät konetykit, jotka soveltuvat ilmatorjuntaan sekä pinta- ja maakohteiden tulittamiseen. Omasuojaa varten aluksessa on kaksi RAM-ohjuslavettia RIM-116-ohjuksille.


title: Braunschweig-luokan korvetti

text: Luokka pohjautuu Blohm+Vossin kehittämään MEKO A-100 konseptiin ja sen alusten kokonaispituus on 89,1 metriä. Alusten leveys on 13,3 ja syväys 3,4 metriä. Taulukossa telakaksi on merkitty se, jossa kölinlasku suoritettiin.


title: The Bible, Protestantism and the Rise of Natural Science

text: The Bible, Protestantism, and the Rise of Natural Science on Peter Harrisonin kirjoittama kirja.


text: Harrison argumentoi kirjassaan, että yksi modernin luonnontieteen syntyyn vaikuttaneista tekijöistä oli sanakeskeisen kulttuurin kehitys. Protestanttisen uskonpuhdistuksen ja humanististen oppineiden vaikutuksesta sanakeskeinen kulttuuri vähitellen korvasi keskiaikaa hallinneen kuviin orientoituneen kulttuurin.


text: Sanakeskeisen kulttuurin kehityksessä keskeinen merkitys oli Raamatulla ja sen tulkinnalla. Uskonpuhdistajat ja humanistit alkoivat tulkita Raamattua sen historiallisessa perusmerkityksessä aikaisemmin tulkintaa hallinneen allegorisen lähestymistavan sijaan. Allegorisesta tulkintatavasta luopuminen romahdutti keskiaikaisen symbolisen maailman ja avasi tien luonnon matemaattiselle ja taksonomiselle kuvaukselle.


text: Keskiaikaa hallinnut allegorinen Raamatun lukutapa liittyi Harrisonin (2001: luku 1) mukaan yhteen luonnon symbolisen lukemisen ja järjestämisen kanssa. Platoninen lähestymistapa teki mahdolliseksi tulkita luonnon maailmaa sellaisen merkitysopin pohjalta, jossa jokaista näkyvää piirrettä luomakunnassa vastasi jokin näkymättömässä maailmassa. Tätä lähestymistapaa edusti esimerkiksi kirkkoisä Origenes: ”Jokainen näkyvä olio on suhteutettava niihin, jotka ovat näkymättömiä – – kaikella näkyvällä on jokin näkymätön hahmo ja malli.”


text: Luonnon tulkintaperiaatteet olivat läheisessä yhteydessä Raamatun tulkinnan periaatteisiin. Origeneen mukaan sekä luontoon että Raamattuun sisältyy voimallisia symboleja. ”Tämä suhde [näkyvän ja näkymättömän välillä] ei päde ainoastaan luontokappaleisiin. Itse jumalallinen Raamattu on kirjoitettu samanlaisella viisaudella.” Sekä Raamatun että luonnon tulkinnan edellytyksenä oli määrittää niihin sisältyvien symbolien salattu merkitys. Tulkinnan piti pystyä kuljettamaan lukija kirjaimellisen merkityksen taakse tekstin salattuun hengelliseen merkitykseen. Avain tällaiseen tulkintatapaan oli allegoria. Kreikkalaiset filosofit olivat jo pitkään käyttäneet allegorista lukemistapaa siistiäkseen Homeroksen ja Hesiodoksen kertomia myyttejä jumalista. Herakleitos kirjoitti Homeroksesta: ”Jos kaikki hänen kirjoittamansa ei ole allegoriaa, kaikki on jumalatonta.”


text: Luonnon kirjan ja Raamatun kirjan tulkinta olivat osa yhtenäistä tulkintaopillista lähestymistapaa. Niinpä allegorisen lukutavan kieltäminen johti kauaskantoisiin seurauksiin myös suhteessa luonnon uskonnolliseen ja symboliseen tulkintaan. 1500-luvun protestanttinen uskonpuhdistus johti allegorisen tulkinnan kieltämiseen. Näin tehdessään se tuotti myös uuden asenteen luontoon.


title: Niklas Arrhenius

text: Niklas Bo Arrhenius (s. 10. syyskuuta 1982 Provo, Utah, Yhdysvallat) on ruotsalais-yhdysvaltalainen Ruotsia edustava kiekonheittäjä ja kuulantyöntäjä. Hän saavutti kiekonheitossa hopeaa alle 20-vuotiaiden MM-kilpailuissa Santiago de Chilessä 2000 tuloksella 59,19.


title: Niklas Arrhenius

text: Arrhenius osallistui kesäolympialaisiin 2008 sijoittuen kiekonheitossa sijalle 32. Hän on osallistunut kiekonheitossa myös Göteborgin EM-kisoihin 2006, Osakan MM-kisoihin 2007, Barcelonan EM-kisoihin 2010, Daegun MM-kilpailuihin 2011, Helsingin EM-kilpailuihin 2012, Moskovan MM-kisoihin 2013. Zürichin EM-kilpailuihin 2014, Amsterdamin EM-kisoihin 2016 ja Lontoon MM-kilpailuihin 2017, mutta jäänyt joka kerta karsintaan. Kuulantyönnössä hän sijoittui kahdeksanneksi Göteborgin EM-hallikilpailuissa 2013, mutta karsiutui loppukilpailusta Barcelonan EM-kisoissa 2010 ja Pariisin sisäratojen EM-kisoissa 2011. Pituutta Arrheniuksella on 194 senttimetriä ja painoa 108 kiloa. Niklaksen isä Anders Arrhenius oli myös kuulantyöntäjä.


title: Niklas Arrhenius

text: Arrhenius kuuluu MAP-kirkkoon ja on tehnyt lähetystyötä ns. Tukholma Missiossa.


title: 100000 Astronautica

text: 100000 Astronautica on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. Gibson vuonna 1982. Pikkuplaneetta on nimetty avaruusajan alun viisikymmentävuotispäivän tunnustukseksi. Nimi viittaa myös tämän pikkuplaneetan numeroon, sillä avaruuden on määritelty alkavan non 100000 metrin korkeudella Maan pinnasta. Ennen nimeämistään pikkuplaneetta tunnettiin tunnuksella 1982 SH1. Astronautica kiertää päävyöhykkeen sisä-osassa ja sen kiertoaika on 2,63 vuotta. Koska Astronautican absoluuttinen magnitudi (H) on 16,9, sen läpimitta on todennäköisesti yhden ja kahden kilometrin välillä.


title: Springdale – Riding Adventure

text:
Springdale – Riding Adventure on haastava hevospeli. Siinä on esimerkiksi erilaisia hevosia, joista voi valita omansa. Springdalessa on haastavia ratoja, joista suurin osa on esteratoja. Springdalessa ei ole yhtään kouluratsastusratoja, joten kannattaa etsia kouluratsastuspelit muualta.
Springdalessa on paljon erilaisia haasteita, ja jopa muutama minipeli, kuten Perhosten jahtaaminen.
Harmi vain, että pelissä on vähän pelattavaa kun on läpäissyt kaikki tehtävät.


title: Springdale – Riding Adventure

text: Springdalessa voi saavuttaa tehtäviä, ostaa tavaroita ja sen sellaista. Springdalessa on 4 ns.klubia, eli Unicorn, Dryad, Seahorse ja Pegasus. Jokaisessa on omat tehtävänsä.


title: Eric Gordon

text: Eric Gordon Jr. (s. 25. joulukuuta 1988 Indianapolis, Indiana) on yhdysvaltalainen koripalloilija, pelipaikaltaan takamies.


title: Eric Gordon

text: Gordon herätti huomiota jo vuonna 2006, kun Illinois'n yliopisto ja Indianan yliopisto kilpailivat lahjakkaan pelaajan saamisesta omiin riveihinsä. Hän päätyi Indianaan, ja hyvän yliopistokauden 2007–2008 jälkeen NBA-seura Los Angeles Clippers varasi hänet seitsemäntenä pelaajana.


title: Eric Gordon

text: NBA-kaudella 2008–2009 Gordon pelasi 78 runkosarjaottelussa keskimäärin 34,3 minuuttia ja teki 16,1 pistettä. Hänet valittiin tammikuussa 2009 läntisen konferenssin kuukauden tulokkaaksi. NBA-kaudella 2009–2010 hän pelasi 62 ottelussa keskimäärin 36,0 minuuttia ja teki 16,9 pistettä. Kummallakaan kaudella Clippers ei päässyt pudotuspeleihin.


title: Eric Gordon

text: Joulukuussa 2011 Gordon siirtyi New Orleans Hornetsiin (vuodesta 2013 nimeltään Pelicans) osana pelaajakauppaa, jossa Clippers hankki pelintekijä Chris Paulin. Hän ei pystynyt pelaamaan työsulun lyhentämällä kaudella 2011–2012 kuin yhdeksän ottelua polvivamman vuoksi. Kaudella 2012–2013 loukkaantumiset rajoittivat hänen kautensa 42 otteluun.


title: Eric Gordon

text: Heinäkuussa 2016 Gordon siirtyi Houston Rocketsiin. Ensimmäisen Rockets-kautensa päätteeksi hänet palkittiin ensimmäisenä pelaajana joukkueen historiassa.


title: Eric Gordon

text: Gordon pelasi maailmanmestaruuden voittaneessa Yhdysvaltain maajoukkueessa vuoden 2010 MM-kilpailuissa Turkissa.


title: Sylvään koulu

text: Sylvään koulu sijaitsee Vammalassa Sastamalassa, Pirkanmaalla. Sylvään yläasteella on noin 550 oppilasta ja 44 opettajaa.


title: Sylvään koulu

text: Sylvään koulu oli Suomen ensimmäinen nimenomaan peruskouluksi suunniteltu koulutalo ja sen suunnitteli arkkitehti Osmo Lappo. Rakennustyön urakoi Polar-rakennus Oy. Koulutalo otettiin käyttöön syyslukukauden alussa 1973, jolloin Vammalassa siirryttiin peruskoulujärjestelmään. Rehtoreina ovat toimineet Jussi Virta (1973–1992), Marjatta Vanha-Kämppä (1992–2002) ja Jari Andersson (vuodesta 2002). Koulussa on ollut vuosittain 40–50 opettajaa.


title: Sylvään koulu

text: Sylvään koulussa on vuodesta 1985 lähtien järjestetty jokakesäiset Vanhan kirjallisuuden päivät. Koulun liikuntasali oli Vammalan Lentopallon (VaLePa) kotisali syksyyn 2012 saakka, jolloin Vammalaan valmistui uusi palloiluhalli.


title: 10000 Myriostos

text:
10000 Myriostos on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. G. Wilson vuonna 1951. Pikkuplaneetan nimi tulee sen numeron mukaan, sillä "Myriostos" tarkoittaa kreikaksi 10000. Ennen nimeämistään asteroidi tunnettiin tunnuksella 1951 SY. Koska Myriostoksen absoluuttinen magnitudi (H) on 15,3, sen läpimitta on todennäköisesti kahden ja viiden kilometrin välillä.
Numerosta 10000 piti aluksi tulla vuonna 1930 löydetylle ja aluksi planeetaksi luokitellulle Plutolle uusi numero, kun tähtitieteilijät huomasivat sen olevan vain yksi pienistä jäisistä kohteista Neptunuksen takana (ensimmäinen Pluton jälkeen löydetty kohde löydettiin vuonna 1992). Ajatus kuitenkin kuitenkin kohtasi vastustusta ja se hylättiin. Täten numero annettiin pikkuplaneetalle 1951 SY, josta tuli 10000 Myriostos. Kun yhä suurempia transneptunisia kohteita kuten Quaoar, Sedna ja Eris rupesi löytymään, Pluto lopulta menetti asemansa planeettana vuonna 2006 ja sai numeron 134340.


title: Johann Nestroy

text: Johann Nepomuk Eduard Ambrosius Nestroy (7. joulukuuta 1801 Wien — 25. toukokuuta 1862 Graz) oli itävaltalainen näytelmäkirjailija, näyttelijä, laulaja ja satiirikko. Hänen tuotantonsa edustaa vanhawieniläisen kansanteatterin huipentumaa, ja häntä voidaan verrata George Bernard Shaw'n ja Oscar Wilden kaltaisiin filosofisiin komediakirjailijoihin.


title: Johann Nestroy

text: Johann Nestroy syntyi arvostettuun wieniläiseen porvarisperheeseen, ja alun perin hän aikoi lakimieheksi kuten isänsäkin. Hän opiskeli kymnaasissa ja aloitti Wienin yliopistossa filosofian opinnot ja siirtyi sitten oikeustieteeseen, mutta teatteri vei hänet mukanaan. Hän esiintyi aluksi harrastajanäyttämöillä, aloitti vuonna 1822 bassona Wienin Hoftheaterissa ("Taikahuilun" Sarastro) ja siirtyi Amsterdamin saksalaiseen teatteriin vuosiksi 1823–1825 ja kierteli eri puolilla Itävalta-Unkaria ooppera- ja teatterilavoilla. Vuonna 1827 hänen näytelmänsä "Der Zettelträger Papp" esitettiin Grazissa.


title: Johann Nestroy

text: Nestroy kiinnitettiin Wieniin (Theater an der Wien) ensimmäisen kerran vuonna 1831, ja hänestä tuli suosittu esiintyjä sekä luonne- ja tapakomedioiden kirjoittaja. Hänen ensimmäinen menestysnäytelmänsä oli maaginen farssi "Der böse Geist Lumpazivagabundus" vuodelta 1833. Myös huvinäytelmät "Zu ebener Erde und erster Stock" (1835), "Der Talisman" (1840), "Einen Jux will er sich machen" (1842) ja "Der Zerrissene" (1844) olivat suuria menestyksiä. — Vuosina 1854–1860 Nestroy toimi Leopoldstadtin teatterin johtajana.


title: Johann Nestroy

text: Nestroy kirjoitti kaikkiaan yli kahdeksankymmentä näytelmää. Useimmiten ne sijoittuvat Wienin biedermeierympäristöön. Hän hyödynsi ulkomaisia esikuvia ja sovitti niitä Itävallan oloihin. Näyttämöllä hän esitti kaikkiaan 879 eri roolia.


title: Johann Nestroy

text: Nestroy oli taitava saksan kielen käyttäjä, ja hänen sukkeluutensa perustuu esimerkiksi siihen, että Wienin murretta ja oppinutta kielenkäyttöä sekoitetaan koomisesti keskenään.


title: Johann Nestroy

text: Musiikilla Nestroyn oli näytelmissä keskeinen osuus. Nestroy sijoitti yhteiskuntakritiikkiä parodiseen ja kriittiseen esitystapaan, ja Klemens von Metternichin valtakaudella hän joutui taiteilemaan tiukkojen sensuurivaatimusten kanssa, joita kierrettiin laulutekstien avulla: vain pari ensimmäistä säkeistöä kirjoitettiin paperille, ja loppuosaa muunneltiin ilta illalta ajankohtaisten poliittisten tapahtumien mukaan.


title: Johann Nestroy

text: Suomessa Nestroyn näytelmistä on esitetty "Kärpäsen purema" ja "Teatterihullu" ("Theaterg’schichten durch Liebe, Intrigue, Geld und Dummheit"), "Linna ja mökki" ja "Yksipäinen köysi" ("Ein Strick mit einem Ende"), "Paraatipäivä" ("Einen Jux will er sich machen"), "Tiitus Tulitukka" ("Der Talisman") ja "Kolmen sällin seikkailut" (alkuteos ei tiedossa). Gene Kellyn musikaalielokuva "Hello, Dolly!" (1969) perustuu hänen näytelmäänsä "Einen Jux will er sich machen".


title: Mažeikiain kunnallispiiri

text: Mažeikiain kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Pohjoisessa se rajoittuu Latviaan. Vuonna 2008 kunnallispiirin väkiluku oli 65 109 asukasta. Hallinnollisena keskuksena toimii Mažeikiai.


title: Plungėn kunnallispiiri

text: Plungėn kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 43 444 asukasta. Hallinnollisena keskuksena toimii Plungė.


title: Curt Hawkins

text: Brian Myers (s. 20. huhtikuuta 1985) on yhdysvaltalainen showpainija. Hänellä on sopimus World Wrestling Entertainmentin kanssa jossa hän painii Smackdown!-brändissä nimellä Curt Hawkins. Hän paini pitkään WWE:ssä ja myös muissa showpainijärjestöissä Major Brothers tag teamissa.


title: Åvikinjärvi

text: Åvikinjärvi on Paimionjoen vesistöön kuuluva järvi Somerolla. Järven korkeus merenpinnasta on 81,2 metriä, pinta-ala on 7,9 hehtaaria ja rantaviiva 1,3 km.


title: Åvikinjärvi

text: Järvi on osa Paimionjoen yläjuoksun järviketjua, jossa lähin yläpuolinen järvi on vajaan kolmen kilometrin jokiosuuden päässä sijaitseva Pusulanjärvi ja lähin alapuolinen järvi parin sadan metrin jokiosuuden päässä sijaitseva Pitkäjärvi.


title: Åvikinjärvi

text: Järven pohjoisrannalla Someron Sillanpään kylässä sijaitsee Åvikin kartano, jossa vuosina 1748–1833 toimi Åvikin lasitehdas, ja järven etelärannalla on sijainnut Someron Jurvalan kylän historiallinen kylätontti. Åvikin kartanon sivuitse järven pohjoispuolelta kulkee valtakunnallisesti merkittäväksi rakennetuksi kulttuuriympäristöksi määritelty Hämeen Härkätie (yhdystie 2810).


title: Rietavasin kunta

text: Rietavasin kunta () on yksi Liettuan kuudestakymmenestä kunnasta, joka sijaitsee Telšiain läänissä. Vuonna 2008 kunnan väkiluku oli 10 085 asukasta. Hallinnollisena keskuksena toimii Rietavas.


title: Telšiain kunnallispiiri

text: Telšiain kunnallispiiri () on yksi Liettuan kuudestakymmenestä kunnallispiiristä, joka sijaitsee Telšiain läänissä. Vuonna 2008 kunnallispiirin väkiluku oli 54 745 asukasta. Hallinnollisena keskuksena toimii Telšiai.


title: Elektrėnain kunta

text: Elektrėnain kunta () on yksi Liettuan kuudestakymmenestä kunnasta, joka sijaitsee Vilnan läänissä. Vuonna 2008 kunnan väkiluku oli 27 911 asukasta. Kunnan hallinnollisena keskuksena toimii Elektrėnai.


title: Kurjet (suku)

text: Kurjet ("Grus") on kurkilintujen lahkoon ja kurkien ("Gruidae") heimoon kuuluva lintusuku.


title: Kurjet (suku)

text: Kurjet ovat isokokoisia, pitkäjalkaisia ja -kaulaisia rantojen ja kosteikkojen lintuja. Niiden höyhenpuku on tavallisesti harmaa tai valkoinen, ja niiden päässä tai pyrstössä on usein kirkkaampia kuvioita ja höyhenmuodostelmia. Koiras on yleensä naarasta kookkaampi.


title: Kurjet (suku)

text: Kurjet rakentavat pesänsä maahan. Pesä on kasveista koottu keko. Naaras munii tavallisesti yhdestä kolmeen munaa, joskus neljä. Haudonta-aika vaihtelee neljän ja viiden viikon välillä. Poikaset ovat pesäpakoisia ja seuraavat pian emojaan ruoan etsinnässä. Kurkiperhe pysyy yhdessä syysmuutolle asti, ja usein ne muuttavat yhdessä talvehtimisseuduille.


title: Kurjet (suku)

text: Kurkien suvussa on kymmenen lajia.


title: Tennis kesäolympialaisissa 1988

text: Vuoden 1988 kesäolympialaisten tennis järjestettiin 20. syyskuuta – 1. lokakuuta 1988 Soul Olympic Park Tennis Centerissä, Etelä-Koreassa. Tämä oli kahdeksas kerta kun laji oli mukana virallisena lajina olympialaisten ohjelmassa. Viimeksi tenniksessä kilpailtiin mitaleissa kesäolympialaisissa 1924, mutta laji oli myös mukana näytöslajina vuosina 1968 ja 1984. Mukana oli 129 osanottajaa 38 eri maasta. Tapahtumia oli neljä. Kolmannet sijoitukset jaettiin kahden joukkueen tai pelaajan kesken.


title: Pikkutupsukas

text: Pikkutupsukas ("Orgyia antiquoides") on tupsukkaisiin lukeutuva perhoslaji. Lajista on aikaisemmin käytetty nimeä kanervatupsukas.


title: Pikkutupsukas

text: Tupsukkaille tyypilliseen tapaan vain lajin koirailla on siivet. Niiden kärkiväli on keskimäärin 22 millimetriä, mutta väli voi vaihdella 19,5–24 mm välillä. Sekä etu- että takasiivet ovat tasaisen ruosteenruskeat, ja takasiivet ovat hieman etusiipiä tummemmat. Etusiiven takareunassa voi olla nähtävissä reunoiltaan epäselvä, valkoinen täplä, mutta täplä voi myös usein puuttua. Etusiiven poikki kulkee hieman tummempi varjostuma. Muun muassa nämä tuntomerkit erottavat pikkutupsukkaan täplätupsukkaan kaltaisista lähilajeista. Lepäävä perhonen pitää siipiään kattolaskuisesti ruumiin sivuilla ja etujalkansa ojennettuna eteenpäin.


title: Pikkutupsukas

text: Lajin naaras on tummanharmaa ja noin 10 mm pitkä. Sen siivet ovat surkastuneet vain noin millimetrin mittaisiksi. Naaraan tuntosarvet ovat sahahampaiset, koiraan kaksoiskampahampaiset.


title: Pikkutupsukas

text: Toukka on lajin useimmin vastaan tuleva elämänvaihe. Se on mustanharmaa, kauttaaltaan pitkien karvojen peittämä ja täysikasvuisena noin 25 mm pitkä. Sen sivuilla on leveät keltaiset juovat ja selkäpuolella neljä tuuheaa karvatupsua, joiden väri vaihtelee vaaleankeltaisesta kellanruskeaan. Pään molemmin puolin on lisäksi kaksi pitkää, mustaa ja eteenpäin suuntautunutta karvatupsua.


title: Pikkutupsukas

text: Lajia tavataan Pohjois- ja Keski-Euroopassa Uralille saakka. Sen levinneisyysalue Euroopassa ulottuu Keski-Euroopan pohjoisosien kautta Belgiaan, Saksaan, Puolaan ja Tanskaan sekä Baltiaan, eteläiseen Ruotsiin sekä Suomeen. Idässä levinneisyys jatkuu Mustallemerelle Romaniaan, Unkariin sekä Luoteis- ja Keski-Venäjälle Armeniaan, Iraniin ja Mongoliaan. Suomessa pikkutupsukasta tavataan suurimmassa osassa maata. Havainnot ovat painottuneet etelä- ja länsiosiin. Ahvenanmaalla ja Lapissa lajia ei juurikaan esiinny. Lentoaika alkaa eteläisessä Suomessa useimmiten heinäkuussa ja pohjoisemmassa elokuussa ja se jatkuu koko maassa syyskuulle.


title: Pikkutupsukas

text: Pikkutupsukas on avoimien soiden laji. Sitä tavataan Suomessa pääasiassa rämeillä sekä pohjoisessa myös puuttomilla ja vetisillä nevoilla. Koiraat ovat päiväaktiivisia ja ne lentävät auringonpaisteessa nopeasti ja heittelehtivästi, yleensä muutamia metrejä maanpinnan yläpuolella. Pilvisillä hetkillä ne lepäävät usein mäntyjen rungoilla. Yöllä koiraita saattaa lentää valolle. Aikuiset perhoset eivät nauti lainkaan ravintoa ja yksittäinen koirasyksilö elääkin vain pari päivää.


title: Pikkutupsukas

text: Lentokyvytön naaras ei liiku vaan houkuttelee koiraita luokseen feromonien avulla. Yhden naaraan luona voi lennellä useita koiraita, jotka jäävät usein joksikin aikaa lepäämään paikalle, vaikka naaraan koiraita puoleensavetävä feromonituotanto loppuukin parittelun yhteydessä. Naaras ei koskaan poistu kotelokopastaan vaan työntää ainoastaan takaruumiinsa kärjen koteloon tekemäänsä aukkoon. Parittelun jälkeen naaras munii kotelokopan sisäpuolelle noin 100 munaa ja kuolee heti saatuaan munimisen päätökseen. Munat talvehtivat ja keväällä toukat tunkeutuvat ulos kotelokopasta. Toukat ovat aktiivisia lähinnä päiväsaikaan ja niitä löytyy usein runsaasti melko pieneltäkin alueelta. Toukat ovat täysikasvuisia kesäkuun lopulla ja ne koteloituvat huomiota herättävän, keltaisen kotelokopan sisään. Naaraiden kotelot sijaitsevat kasvillisuudessa huomattavasti koiraita korkeammalla.


title: Pikkutupsukas

text: Toukka käyttää ravinnokseen useita suoympäristön varpuja, mutta erityisesti kanervaa. Toukka syö kuitenkin myös variksenmarjaa, juolukkaa, muurainta, pihlajaa ja suokukkaa.


title: (225088) 2007 OR10

text: (225088) 2007 OR (kirjoitetaan myös: (225088) 2007 OR10) on transneptuninen kohde eli Neptunusta kauempana Auringosta kiertävä pikkuplaneetta. Kohde kiertää Aurinkoa Hajanaisessa kiekossa. 2007 OR:n löysivät M. E. Schwamb, M. E. Brown ja D. Rabinowitz vuonna 2007. Brown uskoo kappaleen olevan todennäköisesti kooltaan jotain Quaoarin ja Sednan väliltä. 2007 OR:n rata muistuttaa Eriksen rataa. Brown kutsuu 2007 OR:tä lempinimellä "Snow White". Se on kooltaan todennäköisesti yksi suurimmista transneptunisista kohteista. Se on mitä todennäköisimmin kääpiöplaneetaksi kelpaava kappale. 2007 OR:llä on myös kuu, jonka läpimitta on noin 300km.


title: Kenneth Henry

text: Kenneth Charles "Ken" Henry (7. tammikuuta 1929 Chicago, Illinois – 1. maaliskuuta 2009 Lake Bluff, Illinois) oli yhdysvaltalainen pikaluistelun olympiavoittaja.


title: Kenneth Henry

text: Sankt Moritzin talviolympialaisissa 1948 Henry sijoittui 500 metrillä viidenneksi, 1 500 metrillä 22:nneksi ja 5 000 metrillä 18:nneksi. Neljä vuotta myöhemmin Oslon olympialaisissa 1952 hän voitti 500 metrillä kultaa ajalla 43,2 voittaen maanmiehensä Donald McDermottin 0,7 sekunnilla. Oslossa hän sijoittui 1 500 metrillä 17:nneksi ja 5 000 metrillä 29:nneksi. Cortina d'Ampezzon olympialaisissa 1956 Henry sijoittui 500 metrillä 17:nneksi. Squaw Valleyn talviolympialaisissa 1960 Henry sytytti avajaisissa olympiatulen.


title: Kenneth Henry

text: Pikaluistelun MM-kilpailuissa Henry oli vuosina 1949 ja 1952 nopein 500 metrillä ja sijoittui yhteispisteissä neljänneksi.


title: Kirahviakaasia

text: Kirahviakaasia ("Acacia erioloba") on puu, jota kasvaa Afrikassa autiomaatasangoilla ja joen rannoilla. Se voi kasvaa maksimissaan 18-metriseksi, mutta normaalisti 9–10-metriseksi. Kirahviakaasian hedelmät ovat isoja, litteitä ja kaartuneita palkoja. Kukat ovat keltaisia pallomaisia kukkia. Kirahviakaasiaa käytetään muun muassa ruokana, rehuna ja polttopuuna.


title: Kurjet

text: Kurjet ("Gruidae") on kurkilintujen lahkoon kuuluva lintuheimo.


title: Kurjet

text: Kurjet ovat hyvin suuria, ja niiden jalat ja kaula ovat pitkät. Kurjilla on suora, terävä ja tikarimainen nokka. Niiden tertiaalit (sisimmät kyynärsulat) ovat pidentyneet ja puuhkamaiset, ja voivat näyttää erehdyttävästi pyrstöltä, mutta oikea pyrstö on lyhyt ja piilossa tertiaalien alla.


title: Kurjet

text: Lentäessään kurjet kaartelevat usein. Ne muuttavat auramuodostelmissa tai pitkissä jonoissa. Kurjet lentävät hitaasti ja yleensä korkealla liitäen pitkään ja kaarrellen nousevissa ilmavirtauksissa. Kurkien lentäessä niiden kaula on suorana ja pitkät jalat sojottavat takana.


title: Kurjet

text: Kurkien heimoon kuuluu neljä sukua, joissa on yhteensä viisitoista lajia.


title: Jaakonsiilikäs

text: Jaakonsiilikäs ("Tyria jacobaeae") on siilikkäisiin kuuluva perhonen ja suvun "Tyria" ainoa laji.


title: Jaakonsiilikäs

text: Keskikokoinen, punamusta perhonen. Etusiipien pohjaväri on mustanruskea. Siiven etu- ja takareunassa on siiven suuntainen punainen raita ja siiven kärjessä kaksi punaista täplää. Takasiivet ovat karmiininpunaiset ja niissä on ohut, tumma reunus. Siipiväli 32–42 mm.


title: Jaakonsiilikäs

text: Ulkonäkönsä perusteella lajin voi sekoittaa vain punatäpliin (suku "Zygaena"), mutta siilikäs on näitä kookkaampi ja sen siivet ovat leveämmät.


title: Jaakonsiilikäs

text:
Toukka on väritykseltään räikeän keltamusta ja poikittaisraidallinen.
Jaakonsiilikästä tavataan Länsi-Euroopasta Keski-Aasiaan ulottuvalla vyöhykkeellä. Suomessa jaakonsiilikäs on harhailija, jota on tavattu satunnaisesti etelä- ja lounaisrannikolla. Keski-Euroopassa laji lentää toukokuusta kesäkuuhun, Suomessa perhosia on tavattu kesäkuussa, yhteensä viitisenkymmentä kertaa.


title: Jaakonsiilikäs

text: Jaakonsiilikäs viihtyy kuivilla ja hiekkaisilla ympäristöillä. Se on melko hidas lentäjä ja aikuiset perhoset lentävät pääasiassa yöllä, joskin häirittynä myös päivällä. Yksilöitä voi tulla joskus valolle, yleensä myöhään yöllä. Ilmastollisesti sopivia vuosina lajilla on taipumus yleistyä voimakkaasti ja levitä samalla uusille esiintymispaikoille.


title: Jaakonsiilikäs

text: Naaras munii yhteensä 200–300 munaa noin 20–40 munan ryhmissä ravintokasvin lehtien alapinnoille. Kotelo talvehtii, usein kahdesti.


title: Jaakonsiilikäs

text: Toukan ravintokasveja ovat villakot, erityisesti kuitenkin jaakonvillakko ("Senecio jacobaea").


title: AND-portti

text:
AND-portti (, käytetään suomalaista nimitystä ja) on looginen portti, joka vastaa loogista konjunktio-operaatiota ja siten sanaa ”ja”. Operaatiosta käytetään logiikassa joskus symbolia formula_1. Sen merkitys on ”kun molemmat ovat tosia”, ts. propositiologiikan kaavana:
formula_2
ja totuustauluna:


title: Tennis kesäolympialaisissa 1992

text: Vuoden 1992 kesäolympialaisten tennis järjestettiin 28. heinäkuuta – 8. elokuuta 1992 Barcelona Tennis Olímpicissa, Espanjassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 177 osanottajaa 48 eri maasta. Tapahtumia oli neljä. Kolmannet sijat jaettiin kahden pelaajan tai joukkueen kesken.


title: Munkkikurki

text: Munkkikurki ("Grus monacha") on Itä-Aasiassa elävä kurkilintu. Coenraad Jacob Temminck kuvaili lajin holotyypin Hokkaidosta ja Koreasta vuonna 1835.


title: Munkkikurki

text: Munkkikurjen ruumiinpituus on 100 senttiä ja paino noin 3,75 kiloa. Se on suunnilleen tavallisen kurjen kokoinen. Koiraat ovat hieman naaraita suurempia, mutta muutoin sukupuolet ovat jokseenkin samannäköiset. Ruumis on pääosin liuskeenharmaa. Pyrstö ja osa siipisulista ovat mustat. Pää ja kaulan yläosa ovat valkoiset. Laji voi näyttää kaukaa katsottuna miltei mustalta. Siipien ollessa lepoasennossa pitkät kiharaiset olkasulat roikkuvat takaruumiin yli. Silmien väritys vaihtelee pähkinänoranssista oranssinruskeaan. Jalat ovat miltei mustat. Aikuisilla linnuilla on punainen, lähes kalju päälaki, josta sojottaa muutamia mustia haivenia. Nuorten päälaki on ensimmäisen elinvuoden ajan musta.


title: Munkkikurki

text: Munkkikurjen levinneisyys käsittää Venäjän kaakkoisosan ja Kiinan pohjoisosan. Sen uskotaan pesivän myös Mongolian pohjoisosissa. Maailman populaatio on kooltaan noin 11 500 yksilöä. Munkkikurki on muuttolintu, joka talvehtii pääasiassa Japanin eteläosissa ja vähäisessä määrin myös Etelä-Koreassa ja Kiinan keski- ja itäosissa. Yli 80 % maailman munkkikurjista talvehtii Izumin ruokinta-asemalla Kyūshūn saarella.


title: Munkkikurki

text: Munkkikurjet pesivät ja ruokailevat Kaakkois-Venäjän ja Kiinan taigalla sijaitsevilla rahkasammalsoilla, metsäisillä kosteikoilla ja vuoristolaaksoissa. Pesintäkauden ulkopuolella ne liikkuvat Etelä-Siperian ja Koillis-Mongolian alavilla, avoimilla kosteikoilla, luonnollisilla ruohotasangoilla ja pelloilla. Talvella ne elävät kosteikoilla, marskimailla, rannikon vuorovesialueilla ja maatalousalueilla.


title: Munkkikurki

text: Munkkikurki on kaikkiruokainen. Sen ravintoa ovat vesikasvit, marjat, juuret, versot, maavarret, silmut, ruohot, hyönteiset, sammakkoeläimet ja muut pikkueläimet. Korean ja Japanin ruokinta-asemilla kurjille tarjotaan riisiä, vehnää ja muuta viljaa.


title: Munkkikurki

text: Munkkikurjet palaavat pesimäalueilleen pareittain tai pieninä parvina huhti-toukokuussa. Lajin pesä on hankala löytää. Munat ovat oliivinvihreät ja tummemmat kuin muilla kurkilajeilla. Molemmat vanhemmat hautovat munia. Haudonta-aika kestää 27–30 päivää. Koiras puolustaa pesää aina silloin kun se ei itse ole hautomassa. Poikasista tulee lentokykyisiä noin 75 päivän jälkeen. Munkkikurkiperhe jättää pesintäalueen elokuussa. Laji voi joillakin alueilla risteytyä tavallisen kurjen kanssa.


title: Šalčininkain kunnallispiiri

text: Šalčininkain kunnallispiiri () on yksi Liettuan kuudestakymmenestä kunnallispiiristä, joka sijaitsee Vilnan läänissä. Kaakossa kunnallispiiri rajoittuu Valko-Venäjään. Vuonna 2008 kunnallispiirin väkiluku oli 37 552 asukasta. Hallinnollisena keskuksena toimii Šalčininkai.


title: Riipustekatkoyökkönen

text: Riipustekatkoyökkönen ("Agrotis clavis") on yleinen keskikesän yöperhonen.


title: Riipustekatkoyökkönen

text: Etusiipien pohjaväri on punertavanharmaa. Siiven tyvi- ja kärkiosa ovat hieman keskiosaa tummempia ja sisempi poikkiviiru erottuu tummana yleensä vaivatta. Myös siiven etureuna on usein selvästi muuta siipeä tummempi. Yökköskuvioista munuaistäplä, rengastäplä ja keilatäplä erottuvat selvästi niiden selvän mustan reunuksen vuoksi. Munuais- ja rengastäplässä on usein myös tumma keskusalue. Takasiivet ovat tasaisen harmaanruskeat, ja niissä on hieman tummempi reunus. Ruumis on tukeva ja harmaan karvainen. Tuntosarvet ovat sulkamaiset ja kapenevat kärkeä kohti. Siipiväli on 34–41 mm.


title: Riipustekatkoyökkönen

text: Lentoaika on kesäkuun lopusta heinäkuun lopulle.


title: Riipustekatkoyökkönen

text: Riipustekatkoyökkönen viihtyy mm. joutomaa-alueilla. Laji lentää usein valolle.


title: Riipustekatkoyökkönen

text: Toukka elää monilla ruohovartisilla kasveilla.


title: NOT-portti

text:
NOT-portti ( tai "inverter", käytetään suomalaista nimitystä ei) on looginen portti, joka vastaa loogista negaatiota ja siten sanaa ”ei”. Operaatiosta käytetään logiikassa joskus symbolia formula_1, formula_2 tai formula_3. Sen merkitys on ”negaatio”, ts. propositiologiikan kaavana:
formula_4
ja totuustauluna:


title: NOT-portti

text: Jos EI-portti kytketään toiseen EI-porttiin negaatio kumoutuu eli: formula_5


title: Fernando Soriano

text: Fernando Soriano Marco (s. 24. syyskuuta 1979 Zaragoza, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Almeríaa ja on pelipaikaltaan puolustava keskikenttäpelaaja.


title: Fernando Soriano

text: Soriano on Zaragozan kasvatti. Ennen siirtymistään edustusjoukkueeseen hän pelasi kauden 2001–2002 lainalla Recreativossa.


title: Fernando Soriano

text: Ensimmäisellä kaudellaan 2003–2004 maan pääsarjassa Primera Divisiónissa hän kuului joukkueensa luottopelaajiin. Hän teki muun muassa voittomaalit otteluissa Racing Santanderia ja Barcelonaa vastaan. Joukkue voitti kauden päätteeksi Copa del Reyn, jonka loppuottelussa se kaatoi Real Madridin.


title: Fernando Soriano

text: Kaudeksi 2005–2006 Soriano siirtyi sarjatasoa alemmas Almeríaan. Hän pelasi ensimmäisellä kaudellaan 34 ottelua ja teki niissä seitsemän maalia. Seuraavalla kaudella hän oli joukkueensa näkyvimpiä hahmoja, kun se nousi ensimmäistä kertaa historiassaan Primera Divisióniin.


title: Fernando Soriano

text: Kausi 2009–2010 Almeríassa sujui moitteettomasti ja hän kuului jo kolmatta vuotta peräkkäin kiistattomasti joukkueen avauskokoonpanoon. Joukkueen edelliskausien maalipyssyn Álvaro Negredon lähdettyä kesän aikana pois Sorianon hyökkäysvastuu lisääntyi ja hän pelasi useita otteluita hyökkäävänä keskikenttäpelaajana. Hän onnistui kauden aikana maalinteossa seitsemästi.


title: Fernando Soriano

text: 21. toukokuuta 2010 hän teki 2+1-vuotisen sopimuksen Osasunan kanssa. Kauden 2010–2011 jälkeen hän palasi takaisin Almeríaan.


title: Trumpettikurki

text: Trumpettikurki ("Grus americana") on Kanadan kotoperäinen kurkilaji. Se elää nykyisin vain maan keskiosissa Luoteisterritorioiden ja Albertan rajoilla sijaitsevassa Wood Buffalon kansallispuistossa. Vastikään laji on onnistunut pesimään myös Wisconsinissa. Populaation koko on 382 yksilöä. Se on muuttolintu, ja talvehtii pääasiassa Texasissa Meksikonlahden rannalla. Carl von Linné kuvaili lajin holotyypin Hudsoninlahdeltan Kanadasta vuonna 1758.


title: Keski-Liettuan tasavalta

text: Keski-Liettuan tasavalta oli Lucjan Żeligowskin vuonna 1920 Puolan–Liettuan sodan aikana johtaman kapinan seurauksena muodostettu tasavalta Vilnan alueella nykyisessä Liettuassa. Tasavalta lakkasi olemasta, kun se päätti liittyä Puolaan vuonna 1922. Liettua ei tunnustanut aluetta osaksi Puolaa ennen Puolan uhkavaatimusta vuonna 1938.


title: Keski-Liettuan tasavalta

text: Neuvosto-Venäjä oli tunnustanut Vilnan alueen osaksi Liettuaa vuoden 1920 Moskovan rauhansopimuksessa. Puolalaiset olivat kuitenkin valloittaneet Vilnan alueen Puolan–Neuvosto-Venäjän sodassa vuonna 1919. Sotaonnen käännyttyä Vilnasta perääntymään joutuneita puolalaisia vaadittiin luovuttamaan kaupunki liettualaisille, mutta puolalaiset viivyttelivät niin kauan että puna-armeija ehti paikalle ennen liettualaisia. Vallattuaan alueen puna-armeija ei aluksi aikonutkaan kunnioittaa rauhansopimusta, mutta sotaonni kääntyi taas Puolan hyväksi Vistulajoen taistelun jälkeen ja puna-armeija lähti perääntymään itään päin. Peräänyessään Neuvosto-Venäjä luovutti Vilnan alueen Liettualle 27. elokuuta 1920. Liettualaiset valtasivat Vilnan ja muitakin alueita ja ylittivät niin sanotun Curzonin linjan, mikä johti taisteluihin puolalaisten joukkojen kanssa. Liettualaiset perääntyivät lopulta Curzonin linjan taakse. 7. lokakuuta Puolan ja Liettuan välillä solmittiin Suwalkin sopimus ja demarkaattilinja vedettiin siihen mihin taistelut päättyivät. Liettua sai pitää Vilnan alueen ja Puolalle jäivät Curzonin linjan takaiset alueet.


title: Keski-Liettuan tasavalta

text: Rajat eivät kuitenkaan säilyneet kauan, sillä Lucjan Żeligowski aloitti kapinan Vilnan alueella jo 9. lokakuuta Józef Piłsudskin yllyttämänä. Vilnaan siirtynyt Liettuan hallitus pakeni Kaunasiin. Żeligowski julisti alueen Keski-Liettuan tasavallaksi ja nimitti itsensä sen johtajaksi. Liittoutuneet painostivat Puolaa, mutta se irtisanoutui kapinasta. Asiaa käsiteltiin Kansainliitossa, joka esitti ratkaisuksi kansanäänestystä, johon Puola ja Liettua eivät suostuneet. Żeligowskin joukot lähtivät marraskuussa 1920 etenemään kohti Kaunasia, mutta ne pysäytettiin Širvintosin ja Giedraičian taisteluissa vielä saman kuun aikana. Tappion jälkeen tie Vilnaan olisi ollut auki liettualaisille, mutta he lopettivat sotatoimet Kansainliiton sotilaskomission vaatimuksesta.


title: Keski-Liettuan tasavalta

text: Vilnan kysymystä yritettiin ratkaista vielä Kansainliiton edustaja Paul Hymansin johdolla, mutta Liettua hylkäsi Kansainliiton esityksen ratkaisusta vuonna 1921. Żeligowski puolestaan järjesti tasavallassaan sejmin vaalit 8. tammikuuta 1922. Virallinen, mutta kyseenalaistettu äänestysprosentti vaaleissa oli 60. Parlamentista tuli täysin puolalainen, sillä juutalaiset, valkovenäläiset ja liettualaiset olivat joko boikotoineet vaaleja tai osallistuneet vähäisissä määrin. Sejmillä oli vain yksi asia asialistallaan, suhde Puolaan. Helmikuussa 1922 sejm päätti liittyä Puolaan, ja asiaa hoitamaan lähetettiin delegaatio Puolaan. Puolan sejm hyväksyi esityksen maaliskuun lopulla Kansainliiton protesteista huolimatta.


title: Keskeneräinen rakennus

text: Keskeneräinen rakennus on rakennus tai muu arkkitehtoninen kokonaisuus, kuten silta, tie tai torni, jonka rakentaminen on jätetty kesken joko pysyvästi tai väliaikaisesti. Useat rakennukset ovat jääneet keskeneräisiksi. Rakennusprojektin pysähtyminen on voinut tapahtua suunnitteluvaiheessa ennen varsinaisten rakennustöiden aloittamista.


title: Keskeneräinen rakennus

text: Yksi kuuluisimmista keskeneräisistä rakennuksista on Barcelonassa sijaitseva Antoni Gaudín suunnittelema Sagrada Família -kirkko, jonka rakennustyöt aloitettiin 1880-luvulla ja jonka odotetaan valmistuvan 2020-luvulla.


title: Keskeneräinen rakennus

text: On useita rakennuksia, joiden rakentaminen on jäänyt kesken. Joitakin rakennuksista voidaan hyödyntää keskeneräisinä, mutta osasta rakennuksista on valmiina ainoastaan runko. Esimerkki jälkimmäisistä on Pohjois-Koreassa sijaitseva Ryugyŏng-hotelli. Sen rakennustyöt aloitettiin 1987 ja aikataulussa valmistuessaan se olisi ollut maailman korkein hotelli. Rakennustyöt pysähtyivät taloudellisiin ongelmiin 1993, kun pystyssä oli vasta rakennuksen tukiranka. Hotellia alettiin rakentaa jälleen kesällä 2008. Sen jälkeen rakennuksen ulkopintaan on asennettu lasit, mutta sisätilat ovat edelleen rakentamatta.


title: Keskeneräinen rakennus

text: Osa rakennuksista on ollut jatkuvan rakentamisen kohteena vuosikymmenten tai jopa vuosisatojen ajan. Gaudín Sagrada Família on ollut rakenteilla 120 vuoden ajan. Rakentaminen viivästyi Espanjan sisällissodan takia. Sodan aikana rakennuksen alkuperäiset piirustukset tuhoutuivat ja myös osia rakennuksesta tuhottiin. Nykyään se on keskeneräisyydestään huolimatta Barcelonan suosituin nähtävyys. Kölnin tuomiokirkon rakentaminen kesti vielä kauemmin: työt aloitettiin vuonna 1248 ja saatiin päätökseen 632 vuoden kuluttua vuonna 1880.Hitaasti etenevät rakennustyöt:


title: Luettelo Suomen koisalajeista

text: Tämä on luettelo Suomen koisaperhoslajeista (lähteestä riippuen joko heimo Pyralidae tai heimot Pyralidae ja Crambidae). Luettelo on aakkostettu alaheimoittain ryhmän ITIS mukaisen heimojaon (Pyralidae + Crambidae) mukaan.


title: Luettelo Suomen koisalajeista

text: Mahdollinen lajin uhanalaisuutta Suomessa koskeva merkintä (RE, CR, EN, VU, NT tai DD) noudattaa Suomen kansallista uhanalaisarviointia 2010.


title: Luettelo Suomen koisalajeista

text: Luetteloon aikaisemmin kuulunut "Anania sp. nr. verbascalis" on tulikukkakoisan ("Anania verbascalis") luontaista vaihtelua, ei erillinen lajinsa.


title: NOR-portti

text: NOR-portti (, sanoista "not or",) on digitaalielektroniikassa looginen portti, joka vastaa loogista Peircen nuoli -konnektiivia. Tästä konnektiivista käytetään logiikassa joskus symbolia formula_1. Sen merkitys on "ei... eikä...", eli se on tosi vain, kun molemmat sen yhdistämät lauseet ovat epätosia, propositiologiikan kaavana formula_2. NOR- ja vastaavasti NAND-portti on niin sanottu universaali portti, jota käyttämällä on mahdollista toteuttaa kaikki muut loogiset portit.


title: NOR-portti

text:
Totuustauluna:
Alla näkyvässä piirikaaviossa on muodostettu järjestyksessä NOT-, OR- ja AND-portit käyttämällä NOR-portteja. NAND-portin pystyy toteuttamaan lisäämällä NOR-portin kuvassa viimeisenä näkyvän AND-portin lähtöön.


title: Jaakko Laitinen & Väärä Raha

text: Jaakko Laitinen & Väärä Raha on suomalainen, Balkanin alueen perinnemusiikkia ja suomalaista iskelmää musiikissaan yhdistelevä yhtye. Yhtyeen kaikki jäsenet asuvat nykyään Helsingissä, mutta ovat alun perin lähtöisin Lapista. Yhtye nimittääkin musiikkiaan Lapland-Balkaniksi. Helmi Levyt on julkaissut yhtyeen kaksi ensimmäistä levyä keväällä 2010 ja 2012. Playground Music Finland julkaisi joulukuussa 2013 orkesterin kolmannen levyn "Lapland-Balkan". Neljäs albumi 'Näennäinen' julkaistiin Suomessa joulukuussa 2016 (Playground Music Finland) ja alkuvuodesta 2017 saksankielisessä Eurooppassa (Asphalt Tango Records).


title: Jaakko Laitinen & Väärä Raha

text: Toinen albumi, "Yö Rovaniemellä", valittiin vuoden 2012 kansanmusiikkilevyksi yhdessä Friggin "Polka V", sekä Kardemimmien "Autio Huvila" -albumien kanssa. Yhtye sai myös vuoden 2012 Femma-palkinnon kategoriassa Aholaita-Femma.


title: Jaakko Laitinen & Väärä Raha

text: Kappale "Hän ei lemmi mua", nousi Ylen Radio Suomessa kymmenen soitetuimman kappaleen joukkoon viikolla 27 vuonna 2010.


title: Piikkimatto

text: Yleensä piikkimatolla tarkoitetaan erityisesti poliisin ja asevoimien käyttämää apuvälinettä, jolla pyritään pysäyttämään pakeneva ajoneuvo. Tällöin piikkimatto rikkoo kulkuvälineen renkaat, hidastaen ja vaikeuttaen ajoneuvon ajettavuutta. Piikkimatto on takaa-ajoissa suhteellisen turvallinen pysäytystapa, eikä se aiheuta oikein käytettynä siihen osuneelle kuljettajalle suurta vaaraa.


title: Piikkimatto

text: Tavanomaisen piikkimaton lisäksi sanalla voidaan tarkoittaa myös esimerkiksi tielle heitettävää pysäytystikkua tai rajoitetulle alueelle, esimerkiksi sotilastukikohtaan, luvattoman pääsyn estävää piikkiestettä.


title: Piikkimatto

text: Piikkimaton piikit ovat sisältä onttoja, minkä ansiosta mattoon ajaneet renkaat eivät tyhjene räjähdyksenomaisesti, vaan hallitusti noin kymmenessä sekunnissa. Piikkimatto ei aiheuta siihen ajaneelle kuljettajalle suurta vaaratilannetta, minkä ansiosta sitä on helppo käyttää myös muun liikenteen seassa. Piikkimattoa ei kuitenkaan yleensä käytetä kaupunkialueilla törmäämisriskin takia. Piikkimatto levitetään tielle mattoon kiinnitetyn narun avulla muutamaa sekuntia ennen kuin pysäytettävä auto on maton kohdalla. Auton renkaisiin osuvat piikit irtoavat matosta ja jäävät kiinni kumeihin. Kun auto on ajanut piikkimaton yli, vetää maton tielle levittänyt poliisi sen pois tieltä ennen kuin takaa-ajossa olevat poliisiautot osuvat siihen. Piikkimaton vetäminen pois tieltä kestää usein vain muutaman sekunnin, minkä ansiosta takaa-ajo jatkuu nopeasti.


title: Piikkimatto

text: Niin kutsuttu pysäytystikku on noin metrin pituinen malli piikkimatosta. Pysäytystikku heitetään tielle normaalin piikkimaton tapaan tikkuun kiinnitetyn narun avulla muutamaa sekuntia ennen kuin pysäytettävä auto on tikun kohdalla. Kun auto on ajanut pysäytystikun yli, hakee tikun tielle heittänyt poliisi sen pois muiden autojen tieltä.


title: Piikkimatto

text: Piikkimatosta on tehty myös kotitekoisia versioita, joita on pahimmissa tapauksissa jopa käytetty poliisiautoja vastaan takaa-ajotilanteissa. Omatekoiset piikkimatot koostuvat yleensä putkesta, jonka läpi on lyöty nauloja. Australialaisessa Uuden Etelä-Walesin osavaltiossa omatekoiset piikkimatot kiellettiin vuonna 2003, kun niitä heitettiin takaa-ajetusta autosta poliisiautojen eteen.


title: Piikkimatto

text: Takaa-ajojen lisäksi piikkimattoja voidaan käyttää estämään pääsy esimerkiksi sotilastukikohtaan tai poistuminen esimerkiksi maksamatta parkkihallista.


title: Piikkimatto

text: Suomessa piikkimattoa saa lain mukaan käyttää pakenevan kulkuneuvon pysäyttämiseen tai vauhdin alentamiseen. Tällöin piikkimatto on pyrittävä tekemään mahdollisimman havaittavaksi ja pysäytettävälle on mahdollisuuksien mukaan näytettävä pysähtymismerkkiä. Moottoripyörän piikkimatolla saa pysäyttää vain, mikäli kuljettajaa voidaan pitää vaarana toisten hengelle tai terveydelle, piikkimaton havaittavuus on varma ja pysäytettävä saadaan ajatettua piikkimattoon alhaisella nopeudella. Piikkimaton käytöstä on myös ilmoitettava kaikille takaa-ajoon osallistuville viranomaisille vaaratilanteiden välttämiseksi.


title: Piikkimatto

text: Suomessa piikkimattoa käytetään vain äärimmäisissä tapauksissa. Vuonna 2007 poliisi pysäytti 67 pakenijaa piikkimaton avulla.


title: Piikkimatto

text: Piikkimattoja on arvosteltu lähinnä niiden poliiseille aiheuttamien vaaratilanteiden takia. Pelkästään Yhdysvalloissa oli tammikuuhun 2008 mennessä kuollut ainakin 14 piikkimattoa asettamassa tai poistamassa ollutta poliisia. Valtaosa kuolleista poliiseista jäi takaa-ajetun kuljettajan yliajamaksi piikkimattoa asettaessaan, mutta osa kuolemantapauksista johtui myös takaa-ajoon osallistuneen poliisiauton osumisesta mattoa poistamassa olleeseen poliisiin.


title: XNOR-portti

text:
XNOR-portti (, sanoista "exclusive not or", joskus käytetään suomalaista nimitystä poissulkeva ei-tai tai sama) on looginen portti. Vastaavasta loogisesta operaatiosta käytetään logiikassa joskus symbolia formula_1 tai formula_2. Sen merkitys on ”molemmat ovat epätosia tai molemmat ovat tosia”, ts. propositiologiikan kaavana:
formula_3
ja totuustauluna:


title: Vuosisadan auto

text: Vuosisadan auto oli kansainvälinen palkinto, joka annettiin 1900-luvun vaikutusvaltaisimmalle autolle. "Global Automotive Elections Foundation" valitsi voittajaksi Ford Model T:n Las Vegasissa järjestetyssä gaalatilaisuudessa 18. joulukuuta 1999.


title: Vuosisadan auto

text: Global Automotive Elections Foundation valitsi lokakuussa 1996 palkintoehdokkaiksi 700 automallia, joista asiantuntijaraati valikoi helmikuussa 1997 jatkoon 200 mallia. Syyskuussa 1997 automalleja oli jäljellä sata. Tämän jälkeen yleisö pääsi äänestämään internet-äänestyksellä kymmenen suosikkimalliaan. Asiantuntijat puolestaan valitsivat 25 mallia. Yhdeksän yleisöäänestyksen autoista oli myös asiantuntijoiden suosikkeja, joten lopullisiksi vaihtoehdoiksi selvisi yhteensä 26 automallia.


title: Moderni perhe

text: Moderni perhe (engl. "Modern Family") on yhdysvaltalainen ns. "mokumenttimuotoon" tehty tilannekomediasarja, jonka esittäminen alkoi 23. syyskuuta 2009 ABC-televisiokanavalla. Sarjan kymmenes kausi alkoi Yhdysvalloissa syksyllä 2018. Tammikuussa 2019 ABC-yhtiö kertoi, että sarjasta valmistetaan vielä yhdestoista tuotantokausi, joka tulee jäämään viimeiseksi. Suomen levityksessä sarjasta on nähty 8 kautta suoratoistopalvelu Netflixin julkaistua kahdeksannen kauden jaksot vuoden 2018 alussa. Kausia 9 ja 10 on esitetty Ava-televisiokanavalla.


title: Moderni perhe

text:
Sarjassa seurataan vaatekaappialalla menestyneen Jay Pritchettin ja hänen kahden aikuisen lapsensa, Clairen ja Mitchellin, perheiden elämää. Monikulttuuriset suhteet, adoptio ja samaa sukupuolta olevien avioliitto ovat vain muutamia ajankohtaisia aiheita, joita TV-sarjan kolme erilaista perhettä joutuvat käsittelemään arjen tohinoissaan.
"Moderni perhe" on palkittu viidesti peräkkäin parhaan komediasarjan Primetime Emmy -palkinnolla, vuosina 2010–2014. Se on palkittu myös parhaan musikaali- tai komediasarjan Golden Globella tammikuussa 2012. Lisäksi sarja on palkittu neljästi parhaan näyttelijäkokoonpanon SAG-palkinnolla.


title: Moderni perhe

text: Sarjan pilottijakso esitettiin Suomessa ensimmäisen kerran MTV3-kanavalla 5. tammikuuta 2010. Sarjan varsinaisen esittämisen oli määrä alkaa syksyllä 2010, mutta aikaisemmasta tiedosta poiketen sarjan esittäminen alkoikin vasta 7. huhtikuuta 2011. Toinen tuotantokausi esitettiin suoraan ensimmäisen tuotantokauden jälkeen. Toisen tuotantokauden jaksoihin siirryttiin 22. syyskuuta 2011.


title: Vuoden runoilija

text: Vuoden runoilija ("Poeta Finlandiae") on palkinto, jonka Suomen runoilijaliitto myönsi vuosittain 1993–2002.


title: Vuoden runoilija

text: Lähde


title: Clément Ader

text: Clément Ader (2. huhtikuuta 1841 Muret – 5. maaliskuuta 1925 Toulouse) oli ranskalainen insinööri ja keksijä. Hänet tunnetaan erityisesti lentämisen uranuurtajana. Hänen höyrykäyttöisen lentokoneensa nimi oli Éole.


title: Clément Ader

text: Clément Aderin isä oli François Ader ja äiti isän toinen aviopuoliso Antoinette Forthané. Aderin suku oli monen sukupolven ajan ollut huonekalupuuseppiä ja eräs esi-isistä oli ollut arkkitehti ja huonekalupuuseppä, jonka tunnetuin työ oli Oxin kylän kirkko. Ader valmistui ylioppilaaksi Toulousessa. Jo 15 vuoden ikäisenä hän suoritti ylioppilastutkinnon, ja opettajat luonnehtivat häntä tunnolliseksi ja matematiikasta sekä piirustuksesta kiinnostuneeksi oppilaaksi.


title: Clément Ader

text: Kun Ader saapui Pariisin maailmannäyttelyyn vuonna 1867, hän löysi Pierre Michaux’n velosipedin. Seuraavana vuonna hän ryhtyi valmistamaan velosipedeja, joita kutsuttiin raakakumisiksi velosipedeiksi. Saksan–Ranskan sota kuitenkin katkaisi hänen kehittely- ja keksijätoimintonsa.


title: Clément Ader

text: Pariisissakin Ader tarvitsi rahaa elättääkseen perustamansa perheen. Hän kiinnostui syntymässä olevasta puhelimesta. Hän täydensi ja kehitti Graham Bellin keksintöä ja ryhtyi myymään parantelemiaan tuotteita Pariisissa. Hän kehitti myös teatteripuhelimen, jossa kuuntelija saattoi jäädä kotiin ja kuunnella Pariisin oopperan lähetystä kotonaan.


title: Kustannustoimittaja

text: Kustannustoimittaja on kustantamossa työskentelevä henkilö, jonka tehtäviin kuuluu erilaisten kustannustuotteiden, kuten kirjojen toteutus ja suunnittelu. Kustannustoimittaja tekee yhteistyötä sekä tekijän, teknisen valmistuksen että markkinoinnin kanssa. Kustannustoimittajan työ kohdistuu kotimaiseen ja käännettyyn kaunokirjallisuuteen, oppikirjoihin, sähköiseen oppimateriaaliin, lasten- ja nuortenkirjallisuuteen, tietokirjallisuuteen ja sarjakuviin. Kirjailijalle luotettava kustannustoimittaja on tärkeä. Hän on usein ensimmäinen käsikirjoituksen ulkopuolinen lukija, ja hänen tehtävänsä on auttaa kirjailijaa parantamaan tekstiään.


title: Kustannustoimittaja

text: Suomen Kirjasäätiö myöntää vuosittain Alvar Renqvist -palkinnon ansioituneelle kustannustoimittajalle. Kustannustoimittajien ammattiliittona on toiminut vuodesta 1995 alkaen Suomen journalistiliitto.


title: Kustannustoimittaja

text: Suomessa kustannustoimittajan paikkoja avautuu hyvin harvoin vapaaseen hakuun ja näistä paikoista käydään kovaa kilpailua.


title: Kustannustoimittaja

text: Varsinaista ammattiin johtavaa koulutusta ei ole. Edellytyksenä on useimmiten soveltuva korkeakoulututkinto. Yleensä kustannustoimittajat ovat opiskelleet suomen kieltä tai kirjallisuustieteitä. Tietokirjojen kustannustoimittajilla on usein eri erikoisalojen koulutus.


title: Manfred Kokot

text: Manfred Kokot (s. 3. tammikuuta 1948 Templin) on Itä-Saksaa edustanut entinen yleisurheilija ja olympiamitalisti. Hän kilpaili pikajuoksussa ja edusti urallaan kahta eri seuraa, SC Leipzigiä ja SC DHfK:ta. Kokot oli mukana maansa hopeaa voittaneessa pikaviestijoukkueessa Montrealin olympialaisissa 1976. Lisäksi hän voitti 60 metrillä kolme mitalia sisäratojen EM-kilpailuista.


title: Manfred Kokot

text: Kokot juoksi vuonna 1973 50 metrin maailmanennätykseksi ajan 5,61 ja piti ennätystä hallussaan aina vuoteen 1996 saakka.


title: Alfred Hitchcockin filmografia

text: Tämä on luettelo Alfred Hitchcockin filmografiasta.


title: Alfred Hitchcockin filmografia

text: Alfred Hitchcock ohjasi myös jaksoa.


title: Antje Schmidt

text: Antje Schmidt (s.1967, Moers, Nordrhein-Westfalen, Saksa) on saksalainen näyttelijä. Hänet tunnetaan parhaiten rooleistaan elokuvassa "Der Elefant in meinem Bett" (1999) ja rikossarjasta "Syyttäjä". Schmidt näyttelee sarjassa Corinna Nagoldia. Hän on näytellyt myös tv-sarjoissa "Kahden keikka", "Siska", "Polizeiruf 110", "Tatort" ja "Tutkija".


title: Jinhua

text: Jinhua (, pinyin: Jīnhuá Shì) on prefektuuritason kaupunki Kiinan Zhejiangin maakunnan keskellä. Kaupungin keskusta sijaitsee linnuntietä runsas 140 kilometriä maakunnan pääkaupunki Hangzhousta etelälounaaseen. Kaupungin väkiluku on 5,362 miljoonaa (2010) ja pinta-ala 10 919 neliökilometriä.


title: Jinhua

text: Jinhuan kaupunki rajautuu etelässä Lishuin, lännessä Quzhoun, pohjoisessa Hangzhoun ja Shaoxingin, sekä idässä Taizhoun prefektuuritason kaupunkiin.


title: Jinhua

text: Piirikuntatasolla kaupunki jakautuu yhdeksään osaan seuraavasti:Nähtävyyksistä mainittakoon esimerkiksi Aasian, joidenkin lähteiden mukaan maailman suurin elokuvastudio, Hengdian World Studios, joka toimii Dongyangin kaupungissa. Yiwun kaupungissa toimii Kiinan suurin raaka-ainepörssi.


title: Atsam

text: Atsam on Kadunan osavaltiossa Nigeriassa puhuttu nigeriläis-kongolainen kieli. Sitä puhuu äidinkielenään noin ihmistä. Atsam kuuluu nigeriläis-kongolaisten kielten atlanttiseen haaraan ja edelleen kainji-kielten ryhmään. Sen läheisin sukukieli on piti.


title: Fiona Schwartz

text: Fiona Schwartz (s. 7. kesäkuuta 1972 Hameln, Länsi-Saksa) on saksalainen näyttelijä. Hänet tunnetaan televisiosarjasta "Syyttäjä", jossa hän näyttelee Kerstin Klaria. Schwartz on näytellyt myös televisiosarjoissa "4 gegen Z", "Kettu", "Kahden keikka", "Etsivä Lea Sommer" ja "Krista".


title: Fiona Schwartz

text: Hän on näyttelijä Stephan Schwartzin tytär. Schwartz tunnetaan myös nimellä Fiona Coors.


title: Radost Bokel

text: Radost Bokel (s. 4. kesäkuuta 1975 Bad Langensalza, Itä-Saksa) on saksalainen näyttelijä ja malli. Hänet tunnetaan televisiosarjasta "Syyttäjä", jossa hän näyttelee Susanne Selbachia. Bokel on näytellyt myös muun muassa televisiosarjassa "Rikospaikalla". Hänen uransa näyttelijänä alkoi jo 1980-luvulla pääroolista fantasiaelokuvassa "Momo" (1986).


title: Paige Turco

text: Jean Paige Turco (s. 17. toukokuuta 1965 Springfield, Massachusetts) on yhdysvaltalainen näyttelijä. Hänet tunnetaan Melanie Cortlandtin roolista televisiosarjassa "All My Children" sekä April O’Neilin roolista elokuvissa "" ja "Teinimutanttininjakilpikonnat III". Hän näyttelee myös The 100 sarjassa Abigail Griffiniä.


title: Paige Turco

text: Turco on harrastanut tanssia nuoresta lähtien. Hän opiskeli Springfieldissä Kiley Junior High Schoolin aikana balettia ja opiskeli myöhemmällä iällä tanssia ja balettia New Englandissa, Amherstissa ja Länsi-Massachusettsissa. Sittemmin Turco opiskeli näyttelijäksi Connecticutin yliopistossa ja jätti tanssimisen nilkkavamman vuoksi. Turcon ensimmäinen televisiorooli oli Guiding Light televisiosarjassa, jossa hän näytteli vuosina 1987–1989.


title: Paige Turco

text: Turco on ollut naimisissa Jason O’Maran kanssa vuodesta 2003 lähtien. Parilla on lapsi nimeltään David.


title: Ruprecht Pfalsilainen

text: Ruprecht Pfalsilainen (Ruprecht III "Klem") (5. toukokuuta 1352 Amberg – 18. toukokuuta 1410), Wittelsbachin suvun jäsen, oli Kurpfalzin vaaliruhtinas vuodesta 1398 ja Saksan kuningas vuodesta 1400 kuolemaansa saakka. Ruprechtin lisänimi Klem tulee latinan sanasta "clemens" ’armollinen’.


title: Ruprecht Pfalsilainen

text: Ruprecht syntyi Ambergissä, Baijerissa ja osallistui jo nuorella iällä vaaliruhtinaskunnan hallintoon. Isänsä vaaliruhtinas Ruprecht II:n kuoltua Ruprecht peri vaaliruhtinaan tehtävät tältä. Vuonna 1400 Ruprecht oli yksi neljästä vaaliruhtinaasta, jotka lakkauttivat Wenzel IV:n kuninkuuden ja valitsivat Ruprechtin uudeksi kuninkaaksi. Kruunajaiset pidettiin Kölnissä 6. tammikuuta 1401.


title: Ruprecht Pfalsilainen

text: Saman vuoden syksyllä Ruprecht ylitti armeijansa kanssa Alpit tarkoituksenaan syöstä Milanon herttua Gian Galeazzo Visconti vallasta ja saada paavi nimittämään hänet keisariksi. Yritys kuitenkin epäonnistui, Ruprechtin joukot hajaantuivat, ja hän joutui palaamaan takaisin Saksaan. Uutinen aiheutti epäjärjestystä Saksassa, mutta Ruprecht onnistui palauttamaan rauhan. Hän saavutti Englannin tuen poikansa Ludvigin ja Englannin kuninkaan Henrik IV:n tyttären Blanchen avioliiton myötä.


title: Ruprecht Pfalsilainen

text: Ruprecht sai vaimonsa Elisabethin kanssa yhdeksän lasta. Ruprecht kuoli vuonna 1410 Landskronin linnassa lähellä Oppenheimia.


title: Ketosiilikäs

text: Ketosiilikäs ("Hyphoraia aulica") on keskikokoinen, aitosiilikkäisiin lukeutuva perhoslaji.


title: Ketosiilikäs

text: Ketosiilikäs on helposti tunnistettava perhonen. Etusiivet ovat tasaisen ruskeat ja niissä on useita epäsäännöllisen muotoisia laikkuja, joiden väri vaihtelee valkeasta vaaleankeltaiseen. Takasiivet ovat tummankeltaiset tai oranssit ja niissä on laajoja tummia kuvioita. Siipikuvioiden värisävy ja kuvioiden muoto vaihtelee. Pää ja keskiruumis ovat ruskeat ja perhosen niskassa on vaalea poikkijuova. Takaruumis on keltainen ja sen selkäpuolella on mustia poikkiraitoja. Siipiväli on 34–38 mm.


title: Ketosiilikäs

text: Ketosiilikästä tavataan suuressa osassa Eurooppaa ja Aasian poikki Japaniin asti, mutta laji on esiintymiseltään erittäin paikoittainen, eikä sillä ole mainittavaa taipumusta hakeutua uusille elinpaikoille. Suomessa lajia tavataan vain aivan eteläisimmissä osissa sekä Ahvenanmaalla. Perhoset lentävät touko-kesäkuussa.


title: Ketosiilikäs

text: Suomessa vuoden 2010 uhanalaisarvioinnissa ketosiilikäs on luokiteltu erittäin uhanalaiseksi (EN)


title: Ketosiilikäs

text: Päiväaktiivisten siilikkäiden tapaan ketosiilikäs on vaikeasti löydettävä ja sen tapaakin tyypillisimmin toukkana. Aikuiset koiraat lentävät pääasiassa auringonpaisteisina aamupäivinä etsimässä kasvillisuuden joukkoon piiloutuneita naaraita. Erityisen hyvin ketosiilikäs viihtyy rantaniityillä sekä kuivilla ja matalakasvustoisilla paikoilla, jotka lämpiävät pian auringonnousun jälkeen.


title: Ketosiilikäs

text: Naaras munii ravintokasvien lehtien alapinnoille 150–200 munaa ja kuolee heti saatuaan munimisen päätökseen. Laji talvehtii keskenkasvuisena toukkana ja koteloituu maahan. Kotelo kuoriutuu varhain aamulla.


title: Ketosiilikäs

text: Toukka elää monilla eri ravintokasveilla.


title: Rikkileinikki

text: Rikkileinikki ("Ranunculus sulphureus") on pohjoisen pallonpuoliskon arktisilla alueilla tavattava pieni leinikkikasveihin ("Ranunculaceae") kuuluva kasvi. Suomessa rikkileinikki on harvinainen Käsivarren Lapin kasvi ja luokiteltu uhanalaiseksi lajiksi.


title: Rikkileinikki

text: Rikkileinikki on monivuotinen ja kasvaa 6–15 cm korkeaksi, hedelmävaiheessa jopa 25 cm korkeaksi. Kasvin varsi on pysty, haaraton ja yläosasta ruskeakarvainen. Aluslehdet ovat pitkäruotisia. Lehden lapa on 1–3 cm leveä, leveän suippotyvinen ja matalasti 5–7-halkoinen. Varsilehdet ovat ruodittomia ja syvään liuskaisia, liuskat ovat kapeanpuikeita tai lähes soikeita. Tummankeltaisia kukkia on vain yksi varren latvassa. Kooltaan kukka on noin kahden sentin levyinen ja siinä on kaksi kehäkiehkuraa. Pitkään säilyvät verholehdet ovat n. 5 mm pitkiä ja tiheään ruosteenruskeakarvaisia. Terälehdet ovat 7–12 mm pitkiä ja mesikuopallisia. Kukkapohjus on tiheäkarvainen. Rikkileinikki kukkii Suomessa heinä-elokuussa. Kasvin hedelmistö on leveyttään korkeampi. Siihen kehittyy noin 1,5–2 mm pituisia pähkylöitä, joissa on jokseenkin suora, noin puolet pähkylän pituudesta oleva ota. Muiden leinikkien tavoin myös rikkileinikki on myrkyllinen laji.


title: Rikkileinikki

text: Rikkileinikki muistuttaa läheisesti hieman hennompaa lumileinikkiä ("R. nivalis"), mutta tämän aluslehdet ovat herttatyvisiä ja kukkapohjus on kalju.


title: Rikkileinikki

text: Rikkileinikkiä tavataan laajalla alueella pohjoisen pallonpuoliskon arktisilla alueilla. Sitä kasvaa Fennoskandian pohjoisimmassa osassa Norjassa, Ruotsissa, Suomessa ja Kuolan niemimaalla, Pohjois-Siperiassa, Alaskassa, Pohjois-Kanadassa, Grönlannissa sekä Huippuvuorilla. Suomessa rikkileinikkiä kasvaa ainoastaan Enontekiössä Käsivarren suurtuntureilla, muun muassa Haltin seudulta.


title: Rikkileinikki

text: Rikkileinikki kasvaa tunturipaljakan sulavesipuroissa ja valuvetisillä lumenviipymäpaikoilla. Laji on kalkinsuosija. Suomessa laji kasvaa keskipaljakalla korkeintaan 1050 metrin korkeudella.


title: Ben Spies

text: Ben Spies (11. heinäkuuta 1984 Germantown, Tennessee, Yhdysvallat) on yhdysvaltalainen Road Racing -kuljettaja, joka ajaa tällä hetkellä MotoGP:n MM-sarjassa Pramac Racing Teamin Ducatilla.


title: Ben Spies

text: Spies aloitti kilpailu-uransa Yhdysvalloissa. Siellä hän voitti jo toisella kaudellaan mestaruuden AMA Formula Xtreme -sarjassa. Seuraavat kaksi kautta menivät USA:n Superstock ja Supersport-sarjoissa, kunnes paikka aukesi kaudeksi 2005 AMA Superbike -sarjassa. Ensimmäisenä vuonnaan 2005 hän oli sarjan 2. sijalla, ja vuonna 2006 hän valloitti sarjan mestaruuden.